title: Malthusin väestöteoria

text: Oletettaessa, että väestöllinen muuntuminen on leviämässä kehittyvistä maista vähemmän kehittyviin maihin, (UNFPA) arvioi, että populaation huippu saavutetaan 2100-luvun tienoilla sen sijaan, että se jatkaisi kasvamistaan, kunnes kaikki käytettävissä olevat resurssit on kulutettu loppuun. Eräät ovat osoittaneet huolta YK:n ennusteiden paikkansapitävyydestä väittäen, että ne ovat muiden ennusteiden alapuolella. Tärkeintä on kuitenkin se, että yhdessäkään ennusteessa väkiluku ei vähene ennen vuotta 2050. YK:n "korkea" arvio ei vähene lainkaan vuoteen 2300 mennessä, mikä saattaa kertoa Malthusin katastrofin mahdollisuudesta. Todellinen populaation kasvukäyrä on toinen kysymys. 1900-luvun loppupuolella kasvu on tapahtunut eksponentiaalisesti; tosin, verrattaessa viime vuosituhannen aikana tapahtuneeseen kehitykseen väkiluku on kasvanut nopeammin, "hypereksponentiaalisesti". Vaihtoehtoisesti, eksponentiaalinen osa ihmispopulaation kasvusta saattaa osua logistisen käyrän alemmalle osalle.


title: Malthusin väestöteoria

text: Historioitsijat ovat arvioineet ihmispopulaation 10000 eaa. Oikealla oleva käyrä osoittaa kokonaispopulaation määrän vuodesta 1800 vuoteen 2005 ja siitä eteenpäin kolme arviota vuoteen 2010 asti. (matala, keskimääräinen ja korkea). Seuraava kuvaaja näyttää vuosittaisen kasvuvauhdin saman aikajakson aikana. Jos populaation kasvu olisi tarkalleen eksponentiaalinen, kasvunopeus olisi suora jana. Vuosien 1920-1960 välisenä aikana kasvu oli eksponentiaalista nopeampaa. Sen jälkeen kasvunopeus on hidastunut jatkuvasti ja se on arvioitu jatkavan laskuaan. YK:n väestöarviot vuoteen 2100 saakka osoittavat kasvun pysähtymistä optimistisimman arvion mukaan aikaisintaan vuonna 2040 ja keskimääräisen arvion mukaan vuonna 2075.


title: Malthusin väestöteoria

text: Vuosittaista kasvunopeutta kuvaava käyrä (alla) ei näytä täysin siltä mitä odottaisi pitkän aikavälin eksponentiaaliselta kasvulta. Eksponentiaalisen kasvun pitäisi olla suora jana, jonka korkeus on vakio, kun todellisuudessa välillä 1800-2005 on suunnaton patti, joka alkoi 1920, saavutti maksimin 1960 ja on siitä lähtien vähentynyt viimeiset 40 vuotta. Terävävaihtelu vuosien 1959-1960 välisenä aikana on yhdistelmä Kiinassa tapahtunutta suurta harppausta sekä luonnonmullistusta. Lisäksi kuvaajasta näkee suuren laman, kahden maailmansodan ja mahdollisesti vuoden 1918 influenssapandemian vaikutukset.


title: Malthusin väestöteoria

text: Vaikka kuvaajia tarkastelee lyhyiden trendien, tai jopa vuosikymmenten tai vuosisatojen asteikolla, on mahdotonta todistaa Malthusin katastrofia pitkällä aikavälillä kannattelevia mekanismeja oikeaksi tai vääräksi. Pienen ihmisjoukon vaurastuminen 2000-luvun alkupuoliskolla ja ekologisen romahduksen toteutumisen epävarmuus ovat saaneet jotkut ihmiset kuten Julian L. Simonin kyseenalaistamaan teorian paikkansapitävyyden.


title: Malthusin väestöteoria

text: Vuonna 2004 ryhmä merkittäviä ekonomeja ja ekologeja, joista mainittakoon Kenneth Arrows ja Paul Ehrligh ehdottivat, että suurin kestävää kehitystä koskeva huolenaihe on siirtynyt väkiluvun kasvusta kulutus/säästö -akselille, koska väestön kasvunopeus on muuttunut 1970-luvusta. Empiiriset arviot osoittavat, että politiikalla (veroilla tai vastaavilla kokonaisvaltaisemmilla omituisoikeuksilla) voi tukea tehokkaampaa kulutusta ja sijoittamista, joka on ekologisesti kestävää; eli nykyisen (kohtuullisen matalan) väestönkasvunopeuden aikana Malthusin katastrofi voidaan välttää, joko muuttamalla kuluttajien tottumuksia tai politiikkaa. On tosin esitetty väitteitä, että Malthusin katastrofi ei ole välitön. Vuonna 2002 tehty tutkimus ennakoi, että maailman ruoantuotanto ylittää ihmispopulaation tarpeet vuoteen 2030 mennessä; sama lähde myös kertoo, että sadat miljoonat pysyvät nälkäisinä (taloudellisten tosiasioiden ja poliittisten ongelmien vuoksi).


title: Malthusin väestöteoria

text: Eräs tapa soveltaa malthusilaista teoriaa on tarkastella väestön ja ruoan asemesta muita resursseja kuten energiaa ja ruokaa, tai energian kulutusta ja väestönkasvua. Koska energiankulutus kasvaa paljon nopeammin kuin väestö ja suurin osa energiasta tulee uusiutumattomista energianlähteistä, katastrofi näyttää olevan lähempänä, tosin ei niin varmasti, sillä ruoka ja väestönkasvu eivät välttämättä käyttäydy niin, että niistä voisi ennakoida Malthuksen teoriaa.


title: Malthusin väestöteoria

text: Wall Street Journal esitti maaliskuun 2008 etusivun uutisessaan useita rajallisia luonnonvaroja, jotka saattavat tulevaisuudessa rajoittaa ihmispopulaation kasvua, koska yleinen usko jokaisen yksilön säilymisen tärkeydestä on laajaa ja kehittyvien maiden, kuten Kiinan ja Intian kulutus on kovassa kasvussa.


title: Malthusin väestöteoria

text: Ester Böserup kirjoitti kirjassaan "The Conditions of Agricultural Growth: The Economics of Agrarian Change under Population Pressure", että väestön määrä määrittelee maataloutta, eikä toisinpäin, kuten Malthus väitti. Hänen kirjansa nojaa vahvasti keksintöjen tarpeellisuuteen. Maatalouden innovaatiot on saavutettu, kun ihmisillä heräsi tarve keksiä, mistä saada ruokaa kasvavalle väestölle. Julian Simon oli yksi monesta ekonomistista, joka haastoi Malthusin. Vapaasti lainaten: "Uuden tietotaidon olemassaolo ja koulutetut ihmiset ottamassa siitä kaikki irti." "Vapaassa kaupassa on mahdollista yrittää siellä, missä yrittäminen tuottaa voittoa." Ekonomi Henry Geroge väitti, että Malthus ei todistanut, millä tavalla väestönkasvu hukuttaa ihmisen kyvyn säilyä hengissä. Hänen mielestään Malthus osoitti esimerkeissään kurjuudelle ainoastaan sosiaalisia syitä, kuten välinpitämättömyyttä ja ahneutta, eikä riittämätöntä ruoantuotantoa.


title: Armas Pesonen

text: Armas Johannes Pesonen (25. maaliskuuta 1885 – 20. toukokuuta 1947) oli suomalainen yleisurheilija.


title: Armas Pesonen

text: Pesonen edusti Suomea Lontoon 1908 olympialaisten keihäänheitossa. Hän sijoittui perinteisen tyylin kilpailussa viidenneksi tuloksella 45,18 ja vapaan tyylin kilpailussa kuudenneksi.


title: Armas Pesonen

text: Seuratasolla Viipurin Reipasta edustanut Pesonen saavutti SM-kisoissa pronssia pituushypyssä ja sijoittui keihäänheiton kahden käden yhteistuloskilpailussa neljänneksi vuonna 1909. Hänen ennätyksensä yhdellä kädellä oli 50,62 m ja yhteistuloksella 89,28 m (molemmat vuodelta 1909).


title: Armas Pesonen

text: Ammatiltaan Pesonen oli asemapäällikkö.


title: Ammunnan maailmanmestaruuskilpailut 1938

text: Vuoden 1938 ammunnan maailmanmestaruuskilpailut järjestettiin Tšekkoslovakian Luhacovicessa. Ohjelmassa oli vain haulikkoammuntaa.


text: Kyyhkysammunnan Namurissa voitti Yhdysvaltain Warren Walter.


title: François Viète

text: François Viète (, 1540 Fontenay-le-Comte – 23. helmikuuta 1603 Pariisi) oli ranskalainen juristi ja matemaatikko. Viète oli modernin matematiikan edelläkävijä.


title: François Viète

text: Vièten työ oli erityisen merkittävää algebran kehityksen kannalta. Viète ryhtyi uudistamaan algebraa unohdetun kreikkalaisen aksiomaattisen analyysin keinoin. Hän kehitti myös symbolien käyttöön perustuvan kirjainalgebran. Vièten työ antoi algebralle uudenlaisen teoreettisen perustan. Algebran ohella Viète sovelsi uusia analyysimenetelmiään trigonometriaan. Vièten vuonna 1579 julkaisema teos "Canon mathematicus seu ad triangula" () toi uuden aikakauden trigonometriaan, kun Viète sovelsi algebrallista analyysimenetelmäänsä myös tähän matematiikan alueeseen ja pohti trigonometristen funktioiden välisiä yhteyksiä. Viète muun muassa johti monia trigonometrian kaavoja ja laati taulukot kaikkien trigonometristen funktioiden arvoista.


title: Kalle Nieminen (yleisurheilija)

text: Karl "Kalle" Maurits Nieminen (26. huhtikuuta 1878 Asikkala – 1. tammikuuta 1971 (määrätty kuolinpäiväksi kuolleeksijulistamispäätöksellä)) oli suomalainen yleisurheilija, joka kilpaili varsinkin maratonilla.


title: Kalle Nieminen (yleisurheilija)

text: Nieminen sijoittui Lontoon 1908 olympialaisissa maratonilla kymmenenneksi ajalla 3.09.50,8. Hän voitti Suomen ensimmäisen maratonkilpailun Oulunkylässä 16. syyskuuta 1906. Hän juoksi Suomessa 11 maratonia vuosina 1906–1909 ja voitti niistä kahdeksan. Hänen ennätyksensä täyspitkällä maratonilla oli 2.50.48 ja 40,2 kilometrillä 2.42.50.


title: Kalle Nieminen (yleisurheilija)

text: Nieminen edusti Suomessa seuratasolla Helsingin Reipasta ja Helsingin Jyryä. Hän muutti vuonna 1909 Yhdysvaltoihin ja kilpaili siellä jonkin aikaa ammattijuoksijana.


title: Harry T. Mangurian Jr.

text: Harry T. Mangurian, Jr. (26. lokakuuta 1926 Rochester–19. lokakuuta 2008 Fort Lauderdale) oli yhdysvaltalainen liikemies ja Boston Celticsin omistaja. Hän kuoli leukemiaan 82-vuotiaana. Mangurian omisti Boston Celticsin vuosina 1979–1983, jolloin joukkue voitti yhden NBA-mestaruuden. Liikealalla hän oli mukana monella alalla, mutta tuli tunnetuksi muun muassa kalusteiden myynnistä ja hevossiittolastaan.


title: Oskari Rissanen

text: Oskari Rissanen (21. maaliskuuta 1893 Kuopion maalaiskunta – 11. helmikuuta 1957 Kuopio) oli suomalainen yleisurheilija.


title: Oskari Rissanen

text: Rissanen kilpaili Antwerpenin 1920 olympialaisissa 3 000 metrin estejuoksussa mutta karsiutui alkuerissä. Hän saavutti 1 500 metrin juoksussa kolme SM-mitalia: kultaa 1923, hopeaa 1920 ja pronssia 1924. Seuratasolla hän edusti Kuopion Reipasta ja Kuopion Urheilu-Veikkoja.


title: Oskari Rissanen

text: Rissanen omisti Puijon Suksi Oy -nimisen yrityksen.


title: The Impossible Project

text:
The Impossible Project on vuoden 2008 lokakuussa harrastajien ja 10 entisen Polaroid-työntekijän perustama yritys, Se valmistaa ja jälleenmyy "Polaroid"-pikakameroihin sopivaa filmiä. Lisäksi se kunnostaa ja jälleenmyy "Polaroid"-pikakameroita sekä edistää valokuvausharrastusta ja valokuvataidetta.
Yrityksellä ei ole tällä hetkellä edustajia Suomessa, mutta verkkokauppa toimittaa tuotteitaan kaikkiin EU-maihin.


title: The Impossible Project

text: "Polaroid" huomasi nopeasti virheensä lopettaessaan pikakuvaukseen keskittyneen liiketoimintansa. Sen digitaalinen PoGo-pikakamera ei menestynyt toivotulla tavalla. Samaan aikaan niin "The Impossible Project" kuin Save Polaroid -yhteisökin kasvattivat suuren yleisön kiinnostusta pikakuvaukseen.


title: The Impossible Project

text: Tammikuussa 2010 "Polaroid" ilmoitti CES-messuilla palaavansa analogiseen pikakuvaukseen ja kiinnitti samalla Lady Gagan taiteelliseksi johtajakseen.


title: The Impossible Project

text: "Polaroidin" nykyään tarjoamat 300-sarjan kamerat ja filmit eivät kilpaile suoraan "The Impossible Projectin" tuotteiden kanssa. Sama koskee myös Fujifilmiä, joka on siirtynyt pikakuvausalalle tuottaen niin filmejä kuin kameroitakin omalla Instax-tuotemerkillään.


title: Tigres de la UANL

text: Tigres de la UANL, toiselta nimeltään Itamar Batista da Silvan seura on Primera División de Méxicossa pelaava joukkue, joka on kotoisin Monterreysta. Joukkueen päävalmentaja on brasilialainen Ricardo Ferretti.


title: Ilmari Vesamaa

text: Ilmari Vesamaa (4. joulukuuta 1893 Artjärvi – 24. tammikuuta 1973) oli suomalainen yleisurheilija.


title: Ilmari Vesamaa

text: Vesamaa kilpaili Antwerpenin 1920 olympialaisissa kolmessa eri juoksulajissa: hän sijoittui maastojuoksussa 14:nneksi sekä karsiutui 5 000 metrin juoksun ja 3 000 metrin estejuoksun alkuerissä. Hän voitti Suomen-mestaruuden 5 × 2 000 metrin juoksussa ja maastojuoksun joukkuekilpailussa vuonna 1920 sekä 10 000 metrin kävelyssä vuonna 1922. Lisäksi hän saavutti SM-hopeaa 5 000 metrin juoksussa ja pronssia maastojuoksussa vuonna 1920. Hän käveli Suomen-ennätykset 3 000 metrillä (15.09,3) ja 5 000 metrillä (25.26,9) vuonna 1922. Seuratasolla hän edusti Viipurin Reipasta.


title: Christy Anderson

text: Christy Anderson on yhdysvaltalainen historioitsija ja professori. Anderson on erityisesti renessanssiin ja barokin aikakauden rakennuksiin perehtynyt arkkitehtuurin historioitsija. Parhaillaan hän työskentelee taiteen ja arkkitehtuurin professorina Toronton yliopistossa.


title: Christy Anderson

text: Anderson valmistui Johns Hopkinsin yliopistosta taiteen, arkkitehtuurin ja urbanismin historian, teorian ja arvostelun kandidaatiksi, Massachusettsin yliopistosta Amherstista taidehistorian maisteriksi ja Massachusetts Institute of Technologysta taiteen, arkkitehtuurin ja urbanismin historian, teorian ja arvostelun tohtoriksi. Hän opetti Yalen yliopistossa vuosina 1995–2004 ja hän on luennoinut Lontoon yliopiston Courtauld Institute of Artissa sekä Harvardin yliopistossa.


title: Christy Anderson

text: Andersonin ollessa töissä Yalen yliopistossa hänet palkittiin Morse Faculty Fellowshipin stipendillä sekä lukuisilla opetuspalkinnoilla. Courtauld Institute of Artissa ja myöhemmin myös Oxfordin yliopistossa hän tutki englantilaisen arkkitehti Inigo Jonesin muistiinpanoja tämän laatimasta kokoelmasta tutkielmia ja humanistista kirjallisuutta. Tämä kirjallisuuteen, arkkitehtuuriseen kieleen sekä Jonesin rakennustyöhön pohjautuva tutkimustyö julkaistiin Andersonin kirjassa "Inigo Jones and the Classical Tradition" (Cambridge, 2006).


title: Christy Anderson

text: Christy Anderson asuu Ontariossa, Kanadassa sekä läntisessä Massachusettsissa, Yhdysvalloissa aviomiehen ja poikansa kanssa.


title: Bill Walton

text: William Theodore "Bill" Walton III (s. 5. marraskuuta 1952 La Mesa) on yhdysvaltalainen entinen koripalloilija. Hänen poikansa on koripalloilija Luke Walton.


title: Bill Walton

text: Walton pelasi yliopistokoripalloa UCLA Bruinsin riveissä vuosina 1970–1974. Tänä aikana hänet valittiin kaksi kertaa vuoden NCAA-pelaajaksi. Lisäksi Walton edusti maataan vuoden 1970 MM-kilpailuissa, joissa maa sijoittui viidenneksi. Walton oli NBA:n vuoden varaustilaisuuden ensimmäinen varaus ja hän aloitti ammattilaisuransa Portland Trail Blazersissa, joka varasi hänet. Vuonna 1977 Walton voitti ensimmäisen NBA-mestaruutensa. Kaudella 1977–1978 hänet valittiin sarjan . Toukokuussa 1979 hänet myytiin San Diego Clippersille eli Los Angeles Clippersille. Walton edusti seuraa vuoteen 1985 asti, jolloin hänet kaupattiin Boston Celticsille vaihdossa Cedric Maxwelliin ja ensimmäisen kierroksen varaukseen. Hän voitti seuran paidassa toisen NBA-mestaruutensa heti kaudella 1985–1986. Viimeiset NBA-ottelunsa hän pelasi kaudella 1986–1987.


title: Crustgrind

text: Crustgrind on crust punkista ja grindcoresta kehittynyt tyyli joka syntyi 1980-luvun lopulla, usein tätä tyyliä sanotaan myös punkahtavammaksi grindcoreksi. Crustgrindissä yhdistetään usein crustin ja grindcoren lisäksi paljon d-beattia ja anarcho-punk-vaikutteita, osa vaikutteista tulee suoraan hardcore punkin ja thrashcoren puolelta. Tunnetuimmat crustgrind yhtyeet ovat Extreme Noise Terror ja Disrupt. Suomalainen grindcore yhtye Rotten Sound soitti ensimmäisellä ep:llään Sick Bastard crustgrindiä. Powerviolence yhtyeet kuten Hellnation ja Dropdead ovat lähellä crustgrindiä. Sanoituksissa käsitellään yleensä sotaa, politiikkaa ja eläinten oikeuksia.


title: Emil Kukko

text: Emil Kukko (myöh. Skarra, 14. toukokuuta 1888 Vaasa – 25. heinäkuuta 1963 Porvoo) oli suomalainen yleisurheilija, joka menestyi poikkeuksellisen monessa eri lajissa.


title: Emil Kukko

text: Kukko kilpaili Tukholman 1912 olympialaisissa kolmessa eri lajissa: keihäänheiton karsinnassa hän oli 18:s, pituushypyn karsinnassa 24:s eikä menestystä irronnut myöskään viisiottelusta.


title: Emil Kukko

text: Kukko edusti seuratasolla Helsingin Kisa-Veikkoja ja Porvoon Akillesta. Hän saavutti vuosina 1909–1912 lukuisia SM-mitaleja. Vuonna 1909 hän saavutti SM-hopeaa pituushypyssä. Vuonna 1910 hän saavutti SM-hopeaa sadan ja 200 metrin juoksuissa sekä SM-pronssia pituushypyssä, kolmiloikassa ja viisiottelussa. Vuonna 1911 Kukko voitti Suomen-mestaruuden 100 metrin juoksussa ajalla 12,2, viestijuoksussa ja pituushypyssä tuloksella 638 sekä sai SM-hopeaa viisiottelussa ja pronssia 200 metrin juoksussa. Vuonna 1912 hän voitti SM-kultaa viisiottelussa ja sai hopeaa 200 metrin juoksussa ja pituushypyssä sekä pronssia 100 metrin juoksussa.


title: Emil Kukko

text: Työelämässä Kukko toimi WSOY:n ylifaktorina.


title: Viidakon Ykä 2

text: Viidakon Ykä 2 () on Disneyn tuottama vuonna 2003 valmistunut komediaelokuva, joka julkaistiin suoraan videolle. Se on jatko-osa vuoden 1997 elokuvalle "Viidakon Ykä". Tarzania parodioiva elokuva kertoo viidakon kuninkaasta, Viidakon Ykästä, hänen vaimostaan Ursulasta ja pojastaan nimeltä Juniori. Mukana on niin vanhoja kuin uusiakin vihollisia, kuten Ursulan äiti ja Ursulan entinen poikaystävä Lyle Van De Groot, sekä heidän apulaisensa Sally ja Kowalski.


title: Viidakon Ykä 2

text: On kulunut jo viisi vuotta Ykän ja Ursulan avioliitosta ja he elävät nyt onnellista viidakkoperhe-elämää yhdessä poikansa, Juniorin, kanssa. Ykällä ei kuitenkaan ole paljon aikaa perheelleen tärkeiden asioiden suhteen. Juniorin viisivuotissyntymäpäivänä Ursulan äiti, Ykän anoppi sekä Juniorin isoäiti Beatrice ja tämän hänen vävynsä Lyle Van De Groot yrittävät jälleen erottaa Ykän ja Ursulan, jotta Lyle saisi tämän. Ykä on miettii, onko Ursula onnellinen hänen kanssaan. Ykä päättää perheineen lähteä Las Vegasiin, mutta asiat pahentuvat sekä viidakon että Ykän perheen suhteen. Lyle nappaa Apinavuoren lahjakirjan ja hypnotisoi Ursulan itselleen. Viidakkoon aiotaan rakentaa tuottoisa Van De Grootin lomakeskus ja Ykää vastustava, Ilkeä Leijona, aikoo kaapata vallan.


title: Viidakon Ykä 2

text: Ykä ottaa pelivelkojen maksamisista kärsivän Apina-veljensä ja nyrkein aseistetun Rockyn mukaan ja lähtevät viidakkoon pelastamaan sen sekä perheensä täydeltä tuholta. Ykä joutuu taistelemaan vallan takaisin Ilkeältä Leijonalta ja tämän jälkeen hän onnistuu muiden eläinten avulla kukistamaan puskutraktorit ja pahisnaisapurit Sallyn ja Kowalskin (oikeammin Rockyn sen teki), ja niin viidakko pelastuu. Lyle uhkaa ottaa Ursulan ja Juniorin takaisin, niin Ykä saisi viidakon lahjakirjan takaisin. Ykä ei suostu ja onnistuu suudelmallaan herättää Ursulan. Taivaasta tulee iso käsi, joka nappaa Lylen mukaansa. Ykä vapauttaa suudelmallaan loputkin transsissa olevat naiset. Ykä menee Ursulan kanssa uudelleen naimisiin ja lupaa olla parempi kuningas.


title: Frode Øverli

text: Frode Øverli (s. 15. elokuuta 1968) on norjalainen sarjakuvapiirtäjä.


title: Frode Øverli

text: Øverlin tunnetuin sarjakuva on "Pondus". Toinen hänen tekemänsä sarjakuva on sairaalamaailmaan sijoittuva Arvauskeskus ("Riskhospitalet").


title: Minitel

text: Minitel on päätelaite, joka on yhdistetty puhelinyhteydellä Ranskan Videotex-palveluun. Laitteiston ja järjestelmän kehitti Ranskan posti- ja lennätinlaitos ja se oli pääsääntöisesti käytössä Ranskassa, joskin vähäisessä määrin myös naapurivaltioissa. Ranskassa lähdettiin rakentamaan omaa kansallista tietoverkkoa Télételiä, joka toteutettiin erillisillä kotiin hankittavilla Minitel-vastaanottimilla. Minitel kehitettiin alun perin puhelinluettelon numeeriseksi korvikkeeksi, johon tarjottiin myös runsaasti tilaajapohjaisia tietopalveluja. Minitel päätettiin jakaa Ranskassa ilmaiseksi kaikille halukkaille. Suosion kasvaessa päätelaitteen nimeä ruvettiin käyttämään myös tietoverkosta.


title: Minitel

text: Järjestelmä syntyi vuosina 1977 ja 1978 kun Ranskassa päätettiin käynnistää videotext-palvelu, jota piti päästä käyttämään halvalla laitteistolla. Puhelinmodeemilla varustetuissa päätteissä on ainoastaan kuvaruutu ja näppäimistö - ei mahdollisuutta tiedon käsittelemiseen tai varastoimiseen - mutta niiden avulla asiakkaat saattoivat alusta alkaen tehdä verkko-ostoksia, varata junalippuja, saada selville hintoja, tutkia puhelinluetteloa, lähettää ja vastaanottaa sähköpostia tai viestiä reaaliajassa kirjoittaen hyvin samaan tapaan kuin nykyisin internetissä. Järjestelmä avattiin yleisön käyttöön 1982.


title: Minitel

text: Minitelin huippuaika oli 1980- ja 1990-luvuilla ja se toimi ranskalaisena edeltäjänä internetyhteyksille. Arvioiden mukaan huippuvuosi oli 1993, jolloin käyttäjiä oli noin 11 miljoonaa. Vaikka internet suuressa määrin syrjäytti Minitelin, palvelussa oli vielä vuonna 2010 yli 2 miljoonaa käyttäjätiliä. Vuonna 2009 France Télécom ilmoitti sulkevansa palvelun, koska se menetti käyttäjämääriään hyvin nopeasti. Sulkeminen kuitenkin peruttiin, koska palvelu oli vielä hyvin käytetty. Minitel suljettiin lopullisesti 30. kesäkuuta 2012, jolloin käytössä arvioitiin olleen enää 670 000 päätettä.


title: Minitel

text: Suomessa kehitettiin Minitelin mallin pohjalta omia verkkopalveluja. Tärkeimmät näistä olivat Telen Telesampo ja HPY:n Infotel, jotka molemmat tulivat käyttöön 1987. Infotelin ja Telesampon suosio kasvoi tasaisesti koko 1990-luvun. Vuonna 1997 palveluilla oli 350 000 käyttäjää, joista 55 prosenttia tuli kotitalouksista. Näiden pohjalta kehitettiin yleistä tietoverkkoa TELMOa.


title: Aikavyöhyketietokanta

text: Aikavyöhyketietokanta (, "zoneinfo") on pääasiassa tietokoneohjelmien käyttöön tarkoitettu kokoelma maailman aikavyöhykkeistä. Tietokannan avulla tietokoneen sisäinen aika, esim. UNIX-aika muunnetaan sijaintipaikan aikavyöhykkeen mukaan ihmisen luettavaksi ajaksi. Tietokannasta käytetään joskus myös nimitystä Olsonin tietokanta sen alkuperäisen kokoajan Arthur David Olsonin mukaan. Paul Eggert toimii aikavyöhyketietokannan ylläpitäjänä. Tietokannan ylläpitoa kuvaa RFC 6557.


title: Aikavyöhyketietokanta

text: Tietokannan merkittävin ominaisuus on Eggertin kehittämä nimeämiskäytäntö aikavyöhykkeille. Aikavyöhykkeiden nimet ovat muotoa "alue/sijainti", esimerkiksi "America/New_York" ja "Europe/Paris". Tietokanta pyrkii tallentamaan myös historialliset aikavyöhykkeet alkaen viimeistään vuodesta 1970. Useille alueilla on olemassa myös vanhempia tietoja kesäajan tms. vaihtumisesta, esimerkiksi Yhdysvalloille vuodesta 1918. Tietokanta sisältää tiedon kesäajasta ja jopa karkaussekunneista.


title: Aikavyöhyketietokanta

text: Projekti alkoi vuonna 1986. Projekti ja sen lähdekoodi ovat vapaasti käytettävissä asetettuna public domainiin. Tietokannasta julkaistaan uusia versioita aina maailman aikavyöhykkeissä tapahtuvien muutosten myötä. Yleensä versioita julkaistaan useita vuosittain.


title: Aikavyöhyketietokanta

text:
Tietokanta on ollut käytössä 1980-luvulta lähtien lähes kaikissa Unix-järjestelmissä.
Se on ollut mukana myös Javassa versiosta 1.4 ja useissa muissa ohjelmointikielissä kuten perl, PVP (5.1.0 lähtien) ja C++:n Boost.


title: Aikavyöhyketietokanta

text: Syyskuussa 2011 astrologian ohjelmia tekevä AstroLab haastoi Olsonin ja muut oikeuteen tekijänoikeuksien rikkomisesta. 6. lokakuuta vapaaehtoiset sulkivat tietokantaa ylläpitäneen FTP-palvelimen codice_1 ja sähköpostilistan. Tuolloin Internetin osoitejärjestelmästä vastaava järjestö ICANN päätti ottaa projektin hoitoonsa Internetin infrastruktuurille olennaisena.


title: Aikavyöhyketietokanta

text:
Aikavyöhyketietokannassa aikavyöhyke on kansallinen tai maansisäinen alue, jonka sisällä on ollut käytössä yhteinen aika vuodesta 1970 lähtien. Vyöhykkeitä ei pääasiassa lisätä alueille, jotka eroavat vain vuotta 1970 edeltävältä ajalta.
Määritelmä poikkeaa niistä aikavyöhykkeen määritelmistä, joissa aikavyöhyke määritetään pituuspiirin mukaan. Tämän vuoksi kullakin tietokannassa määritellyllä aikavyöhykkeellä voi olla useita vastaavuuksia UTC-aikajärjestelmässä.


title: Aikavyöhyketietokanta

text: Aikavyöhykkeillä on yksilölliset nimet, jotka ovat muotoa "alue/sijainti", esimerkiksi America/New_York, Europe/Helsinki tai Asia/Sakhalin. Paikka on yleensä joko alueella sijaitseva väestöltään suurin kaupunki tai saari. Nimien tarkoituksena on helpottaa aikavyöhykkeiden muistamista. Tämä paikka edustaa koko vyöhykettä.


title: Aikavyöhyketietokanta

text: Maiden nimiä ei käytetä johtuen siitä, että ne eivät muodosta riittävän vakaata pohjaa vaan voivat vaihtua poliittisten muutosten seurauksena. Suurten kaupunkien nimet ovat pysyvämpiä. Tietokantaan on kuitenkin pyritty sisällyttämään vähintään yksi aikavyöhyke kutakin ISO 3166-1 alpha-2 -standardin maakoodia kohden.


title: Aikavyöhyketietokanta

text: Niminä käytetään englanninkielisiä nimiä, joista on poistettu välimerkit ja yleiset päätteet. Välilyönnin sijasta käytetään alaviivaa. Osien nimet on rajoitettu 14 merkkiin eräiden muinaisten järjestelmien tiedostonimien pituuden rajoituksen mukaan.


title: Aikavyöhyketietokanta

text: "Alue" on joko maanosan tai valtameren nimi tai "Etc". Maanosat ovat: Africa, America, Antarctica, Arctic, Asia, Atlantic, Australia, Europe, Indian ja Pacific.


title: Aikavyöhyketietokanta

text: Nimitystä Etc käytetään hallinnollisista alueista, kuten "Etc/UTC", joka tarkoittaa UTC-aikaa. POSIX-formaatin noudattamiseksi niiden aikavyöhykkeiden, joiden nimet alkavat "Etc/GMT", etumerkki on päinvastainen kuin mitä useimmat ihmiset odottaisivat. GMT:stä länteen sijaitsevilla vyöhykkeillä etumerkki on positiivinen ja idässä sijaitsevilla negatiivinen.


title: Juan Cuadrado

text: Juan Guillermo Cuadrado Bello (s. 26. toukokuuta 1988 Necoclí, Kolumbia) on kolumbialainen jalkapalloilija. Hän edustaa Italian Serie A:ssa pelaavaa Juventusta, jossa hän on lainassa Englannin Valioliigassa pelaavasta Chelseasta. Cuadrado on pelipaikaltaan oikea laitalinkki.


title: Juan Cuadrado

text: 2. heinäkuuta 2009 Cuadrado siirtyi viisivuotisella sopimuksella italialaiseen Udineseen. Hän teki ensiesiintymisensä joukkueessa 1. marraskuuta 2009 ottelussa Chievoa vastaan. Kaudeksi 2011–2012 Cuadrado siirtyi lainasopimuksella Lecceen. Hän teki ensimmäisen maalinsa joukkueessa ottelussa Cesenaa vastaan.


title: Juan Cuadrado

text: 23. heinäkuuta 2012 Cuadrado teki sopimuksen Fiorentinan kanssa. 4. marraskuuta 2012 hän onnistui tekemään ensimmäisen maalinsa joukkueessa ottelussa Cagliaria vastaan. Hän teki kauden aikana pelaamassaan 36 sarjaottelussa viisi (5) maalia ja antoi kuusi (6) maaliin johtanutta syöttöä.


title: Juan Cuadrado

text: 16. kesäkuuta 2014 Fiorentina osti loput Cuadradon pelaajaoikeuksista Udineselta itselleen.


title: Juan Cuadrado

text: Cuadrado pelasi ensimmäisen ottelunsa Kolumbian maajoukkueessa 3. syyskuuta 2010 Venezuelaa vastaan.


title: Pesäpallon suomensarja 1948

text: Pesäpallon suomensarja pelattiin neljännen kerran kaudella 1948. Sarjan mestaruuden voitti Tampereen Pyrintö.


title: Pesäpallon suomensarja 1948

text: Pörön Urheilijat hävisi kotonaan JMP:lle 1-9 ja luopui muista otteluistaan.


title: Pesäpallon suomensarja 1948

text: Lohkovoittajat pelasivat lopputurnauksen Vimpelissä.


title: Pesäpallon suomensarja 1948

text: Tampereen Pyrintö ja Vimpelin Veto nousivat suoraan mestaruussarjaan. Kouvola ja Pieksämäki jatkokarsintaan.


title: Pesäpallon suomensarja 1948

text: Pelattiin Kouvolassa 3. lokakuuta. Mukana Suomensarjan sijoille 3.-4. sijoittuneet sekä 3.-4. sijoittuneet, joista Jyväskylän Veikot jäivät kuitenkin pois.


title: Pesäpallon suomensarja 1948

text: Tainionkosken Tähti nousi Mestaruussarjaan kaudeksi 1949..


title: Weywot

text: Weywot eli (50000) Quaoar I Weywot on transneptunisen kohteen Quaoarin ainoa tunnettu kuu. Sen löysivät M. E. Brown ja T.-A. Suer Hubble-avaruusteleskoopilla 14. helmikuuta 2006. Kuu sai nimensä Tongva-intiaanien Weywot-jumalan mukaan. Kuun väliaikainen nimi oli S/2006 (50000) 1. Weywot kiertää keskimäärin noin 11 000 kilometrin etäisyydellä Quaoarista ja on kooltaan paljon sitä pienempi. Weywotin läpimitta on vain noin 95 ± 24 km.


title: Elisa Hakamäki

text: Elisa Marjaana Hakamäki (s. 30. huhtikuuta 1985 Tampere) on suomalainen pikajuoksija ja pika-aitajuoksija. Hän on edustanut vuodesta 2013 lähtien Lahden Ahkeraa ja sitä ennen Tampereen Pyrintöä. Häntä ovat valmentaneet Simo Volanen, Leena Aura ja vuodesta 2005 Heikki Lehti.


title: Elisa Hakamäki

text: Hakamäki sijoittui Tampereen alle 20-vuotiaiden EM-kilpailuissa 2003 kahdeksanneksi 100 metrin aitajuoksussa ja juoksi ankkuriosuuden Suomen pronssijoukkueessa 4 × 100 metrin viestissä. Grosseton alle 20-vuotiaiden MM-kilpailuissa 2004 hän oli 100 metrin aitajuoksussa seitsemäs.


title: Elisa Hakamäki

text: Hakamäki edusti Suomea aikuisten maaottelussa ensimmäisen kerran Helsingissä 2003. Parhaimmillaan hän on sijoittunut neljänneksi hallimaaottelun 60 metrin aitajuoksussa Tampereella 2009. Kalevan kisoissa hän on saanut 200 metrin juoksussa pronssia 2004 sekä 100 metrin aitajuoksussa hopeaa 2008 ja pronssia 2004. Viestijuoksun SM-kilpailuissa hän on saavuttanut 4 × 100 metrin viestissä kultaa 2009 ja 2015 ja pronssia 2006. Sisäratojen SM-kilpailuissa hän on sijoittunut 60 metrin juoksussa kolmanneksi 2003 ja 2004 sekä 60 metrin aitajuoksussa toiseksi 2009.


title: Betty Field

text: Betty Field (8. helmikuuta 1913 Boston, Massachusetts – 13. syyskuuta 1973 Hyannis, Massachusetts) oli yhdysvaltalainen näyttelijä, joka loi uran teatterissa, elokuvissa kuin televisiossakin.


title: Betty Field

text: Betty Field oli monipuolinen näyttelijä. Hän näytteli elokuvissaan usein neuroottisia ja purevia naisia. Koko uransa aikana Betty näytteli elokuvissa ja näytelmissä yhtä aikaa, matkusteli Hollywoodin ja Broadwayn välillä.


title: Betty Field

text: Hänen yksi tunnetuimpia teatteritöitä on aviomiehensä Ricen kirjoittama ja ohjaama "Dream Girl" (1945−1946). Elokuvista tunnetuimpia ovat läpimurtoelokuva "Hiiriä ja ihmisiä" (1939) ja "Renkaita vedessä" (1942).


title: Betty Field

text: Yhteensä 38 vuotta kestäneellä urallaan Field ehti näytellä sekä elokuvissa, televisiossa että teatterissa. Field lopetti elokuva- ja televisiouransa vuonna 1968, mutta jatkoi teatteriuraansa vuoteen 1971 asti. Field kuoli kaksi vuotta myöhemmin kotonaan Hyanniksessa, Massachusettsissa 60 vuoden ikäisenä.


title: Betty Field

text: Betty Field syntyi myyntimies George Fieldille ja vaimolleen Katharine Lynchille Bostonissa, Massachusettsissa 8. helmikuuta vuonna 1913. Vanhemmat erosivat Bettyn ollessa nuori. Lapsuudessaan Betty alkoi äitinsä kanssa matkustelemaan espanjankielisissä maissa ja Betty oppikin puhumaan espanjaa. Katharine meni uusiin naimisiin ja sen jälkeen he asettuivat asumaan Newtoniin, Massachusettsiin. Bettyn intohimo teatteria kohtaan kasvoi varhaisilla nuoruusvuosillaan. Vuonna 1932 Betty meni opiskelemaan näyttelemistä American Academy of Dramatic Artsiin New York Cityssä, New Yorkissa.


title: Betty Field

text: Betty Field teki ammatillisen näyttelijädebyyttinsä vuonna 1933 näytelmässä "The First Mrs. Fraser" ja pian sen jälkeen Field sai rooleja monissa eri näytelmissä. Field jopa sai roolin Lontoon West Endin teatterista asti Howard Lindsayn farssissa "She Loves Me Not" alkuvuodesta 1934. Näytelmän loputtua Field palasi Yhdysvaltoihin, New Yorkiin, missä hän näytteli useissa menestyneissä Broadway-näytelmissä. Hänen Broadway-debyyttinsä oli komedianäytelmässä "Page Miss Glory", joka sai ensi-iltansa 27. marraskuuta vuonna 1934, jota esitettiin aina maaliskuuhun 1935 asti 63 esityksen ajan. Hänestä tuli suosittu "nuori tyttö" George Abbottin komedioissa 30-luvulla. "Page Miss Gloryn" jälkeen hän näytteli muun muassa näytelmissä "Three Men on a Horse" (1935−1936), "Boy Meets Girl" (1935−1937), "Room Service" (1937−1938) ja "The Primrose Path" (1939). Näytelmistä "Room Service" ja "The Primrose Path" Field sai erinomaiset arvostelut.


title: Betty Field

text: Kun Paramount Picturesin kykyjenetsijät näkivät Fieldin suorituksen Barbara Pearsonin roolissa näytelmässä "What a Life" vuonna 1938, Paramountin johtohenkilöt halusivat Fieldin Hollywoodiin näyttelemään roolinsa samannimisessä elokuvaversiossa "What a Life", joka sai ensi-iltansa vuonna 1939. Tämä oli myös hänen elokuvadebyyttinsä ja Betty voitti roolistaan National Board of Review -palkinnon vuonna 1940. Studio halusi myös allekirjoittaa Fieldin kanssa seitsenvuotisen sopimuksen. Field teki läpimurtonsa seuraavassa elokuvassaan "Hiiriä ja ihmisiä", jonka ohjasi Lewis Milestone. "Hiiriä ja ihmisiä" sai neljä Oscar-ehdokkuutta. Hänen roolinsa Mae teki Fieldistä tasokkaan draamanäyttelijän.


title: Betty Field

text: Kun Field oli näyttelemässä vuonna 1939 Broadwaylla näytelmässä "Ring Two", Betty tapasi näytelmän käsikirjoittajan Elmer Ricen. Pari meni vihille vuonna 1942. Heidän kolme lastaan John Alden, Judith ja Paul esiintyivät pienimuotoisesti äitinsä kanssa lavalla. Betty oli myös pääosassa Ricen kirjoittamissa näytelmissä "Flight to the West" (1940−1941) ja "A New Life" (1943), joka oli kirjoitettu erityisesti Bettylle. "Flight to the West" avattiin Guild Theatressa 30. joulukuuta vuonna 1940. Fieldillä oli naispääosa Hope Talcott Nathanina. Näytelmä siirrettiin Royale Theatreen 4. maaliskuuta vuonna 1941 ja näytelmä suljettiin 26. huhtikuuta 136 esityksen jälkeen. Näytelmää "A New Life" esitettiin 70 näytöstä Royalessa.


title: Betty Field

text: Field teki töitä Hollywoodissa mainekkaiden miesnäyttelijöiden kanssa, kuten Fredric Marchin kanssa "Vaarojen laivassa" (1940) ja "Huomispäivän maailmassa" (1944), John Waynen "Hämärtää vuorten takana" (1941), Robert Cummingsin, Charles Boyerin ja Edward G. Robinsonin "Kaikkien rajojen ulkopuolella" (1943) ja Joel McCrean "The Great Momentissa" (1944). Näiden suoritusten yläpuolelle nousee Fieldin suoritus klassikkoelokuvassa "Renkaita vedessä" (1942), jossa hän näytteli ahdistunutta tytärtä ja insestin uhria Cassandra Toweria. Hänen vastanäyttelijöinään elokuvassa oli Ann Sheridan, Cummings ja tuleva Yhdysvaltain presidentti Ronald Reagan. "Renkaita vedessä" sai kolme Oscar-ehdokkuutta. Field teki sen jälkeen kevyen komedian "Tarvitaanko aviomiestä?", jossa hänen vastanäyttelijänään oli Ray Milland.


title: Betty Field

text: Field tarkoituksella jätti uusimatta Paramountin sopimuksensa, joka läheni loppuaan vuonna 1945. Vuonna 1945 Field teki laadukkaan suorituksen elokuvassa "Etelän mies", jonka jälkeen hän piti pitkän tauon elokuvista. Hän palasi takaisin Broadwaylle, jolloin hän esiintyi arvostetuissa näytelmissä, kuten "The Voice of the Turtle" (1943−1947) ja aviomiehensä "Dream Girl" (1945−1946), jonka Rice myös ohjasi. "Dream Girlin" ensi-ilta oli 14. joulukuuta 1945 ja sitä esitettiin 348 näytöstä. Komedia suljettiin tasan vuotta myöhemmin. Field voitti New York Drama Critics Circle -palkinnon myöhemmin vuonna 1946. Fieldin Hedvig Ibsenin "The Wild Duckissa" sai myös ylistävää kritiikkiä. Field aloitti televisiotyön vuonna 1948 sarjassa "The Philco Television Playhouse" jaksossa "Street Scene", jossa hänen roolina oli Rose. Siitä lähtien Field alkoi ottaa tasaisesti vierailurooleja eri sarjoissa.


title: Betty Field

text: Betty palasi Paramountille ja elokuviin vuonna 1949, jolloin hän näytteli naispääosaa Alan Laddin kanssa elokuvassa "Kohtalokasta valtaa", joka perustui F. Scott Fitzgeraldin romaaniin. Tämän elokuvan piti olla Fieldin elokuvauran kohokohtia, mutta elokuva floppasi ja Fieldin suoritus sai sekalaisia arvosteluja. Field palasi takaisin Broadwaylle jättäen Hollywoodin toistamiseen.


title: Betty Field

text: Field edelleen niitti menestystä Broadwaylla näytelmissä, kuten "Twelfth Night" (1949), "The Rat Race" (1949−1950), "Peter Pan" (1950, antoi roolinsa Jean Arthurille), "The Fourposter" (1951−1952, Field ja Burgess Meredith korvasivat Jessica Tandyn ja Hume Cronynin) ja "Ladies of the Corridor" (1953).


title: Betty Field

text: Field palasi takaisin Hollywoodiin 1950-luvun puolivälissä. Hän oli suuressa sivuosassa romanttisessa draamassa "Rakkauden huviretki", joka ilmestyi vuonna 1955. Hänen vastanäyttelijöinään oli Kim Novak ja William Holden. "Rakkauden huviretki" oli yksi vuoden menestyneimpiä elokuvia ja sai kuusi Oscar-ehdokkuutta, joista se voitti kaksi. Elokuva sai myös neljä BAFTA-ehdokkuutta ja voitti Golden Globen. Field pääsi seuraavaksi näyttelemään Marilyn Monroen kanssa elokuvaan "Bussipysäkki", joka sai ensi-iltansa vuonna 1956. "Bussipysäkki" sai Oscar-, BAFTA- ja Golden Globe-ehdokkuudet. Vuonna 1957 Field näytteli sivuosaa Lana Turnerin tähdittämässä "Peyton Place – vihan tyyssija", joka sai yhdeksän Oscar-ehdokkuutta ja kaksi Golden Globe-ehdokkuutta, mutta ei voittanut näistä yhtäkään. Field oli roolistaan "Vihan tyyssijassa" ehdolla parhaan naissivuosan Kultaiseen Laureliin vuonna 1958, mutta ei voittanut sitä. Teatterin puolella näytelmät "The Seagull", "Separate Tables" (1956−1957), "Waltz of the Toreadors" (1958) ja "Touch of the Poet" (1958−1959) myös korostivat tätä hänen uransa uutta kypsää vaihetta. Vuonna 1959 Field näytteli naissivuosaa elokuvassa "Iloinen maankiertäjä".


title: Betty Field

text: 50-luvulla Field vieraili muiden muassa sarjoissa "Se parhaiten nauraa..." vuonna 1956, "Letter to Loretta" vuonna 1956 ja "Hallmark Hall of Fame" vuonna 1959.


title: Betty Field

text: 1960-luvulla Field näytteli Elizabeth Taylorin kanssa elokuvassa "Ei rahasta" (1960), josta Taylor voitti Oscar-palkinnon. Vuonna 1962 hän näytteli klassikkoelokuvassa "Alcatrazin vanki" yhdessä Burt Lancasterin, Karl Maldenin ja Thelma Ritterin kanssa. Elokuva sai neljä Oscar-ehdokkuutta. Field piti neljän vuoden tauon elokuvista ja vuonna 1966 hän otti roolin draamasta "7 naista", jossa Field oli yksi niistä seitsemästä naisesta. Hänen vastanäyttelijöinään oli Anne Bancroft, Sue Lyon, Margaret Leighton, Flora Robson ja Mildred Dunnock. Parin vuoden päästä 1968 Field näytteli komediassa "Kultakahle", jossa hänen vastanäyttelijänä oli Dean Martin. Samana vuonna hän teki viimeisen elokuvansa rouva Ringermanina Clint Eastwoodin tähdittämä "Rautainen Coogan".


title: Betty Field

text: Field vieraili 60-luvulla muun muassa televisiosarjoissa "Lahjomattomat" vuonna 1960, "Alfred Hitchcock esittää" vuonna 1960, "Valtatie 66" vuosina 1960, 1961 ja 1962, "Tohtori Ben Casey" vuonna 1962 ja "Puolustuksella on puheenvuoro" vuonna 1964. Teatteriuransa loppuvaiheilla Field näytteli Amanda Wingfieldia näytelmässä "The Glass Menagerie" (1965) ja Birdie Hubbardia "The Little Foxes" (1967−1968). Field teki viimeisen teatteriroolinsa vaikeassa Beatrice Hunsdorferin roolissa näytelmässä "The Effect of Gamma Rays on Man-in-the-Moon Marigolds" vuonna 1971. Samalla hän lopetti koko näyttelijänuransa, joka oli kestänyt 38 vuotta.


title: Betty Field

text: Fieldillä olisi ollut räikeä rooli evankelisti Isosiskona Donald Sutherlandin kanssa elokuvassa "Heinäsirkat", mutta Field ehti kuolla juuri ennen kuvauksia. Geraldine Page korvattiin rooliin. Elokuva ilmestyi vuonna 1975.


title: Betty Field

text: Yksityiselämässään Field oli naimisissa kolmesti, joista kaksi päättyivät avioeroon. Field meni ensimmäistä kertaa vihille näytelmäkirjailija Elmer Ricen (1892–1967) kanssa 12. tammikuuta vuonna 1942. Rice kirjoitti vaimolleen useita näytelmiä. He saivat kolme lasta, pojat Johnin ja Paulin sekä tyttären Judithin. Liitto päättyi eroon 14 aviovuoden jälkeen 1956. Toisen liiton Field solmi asianajaja ja kriminologi Edwin J. Lukasin (1902–1973) kanssa maaliskuussa vuonna 1957. He erosivat kymmenen vuotta myöhemmin 1967. Kolmannen ja viimeisen kerran Field meni vihille Raymond Oliveren kanssa 22. maaliskuuta vuonna 1968 ja liitto kesti aina Fieldin kuolemaan asti. Fieldillä oli kolme lapsipuolta Oliveren edellisestä liitosta.


title: Betty Field

text: Betty Field kuoli aivoverenvuotoon 60-vuotiaana 13. syyskuuta vuonna 1973 Hyanniksessa, Massachusettsissa. Hänet tuhkattiin ja tuhkat annettiin perheen haltuun.


title: Aleksi Käpy

text: Alfred Aleksi Käpy (vuoteen 1904 Alander, 21. heinäkuuta 1871 Kankaanpää – 5. joulukuuta 1933 Helsinki) oli suomalainen Turun hovioikeuden presidentti ja Suomalaisen puolueen kansanedustaja.


title: Aleksi Käpy

text: Kävyn vanhemmat olivat nimismies Karl Johan Alfred Alander ja Eva Sofia Forsman. Hän pääsi ylioppilaaksi 1888 Porin yksityislyseosta ja suoritti yleisen oikeustutkinnon Helsingin yliopistossa 1892. Käpy sai varatuomarin arvon 1895.


title: Aleksi Käpy

text: Käpy oli Halikon tuomiokunnan vt. tuomarina 1896–1897 ja hän toimi Turun hovioikeudessa suomen kielen kääntäjänä 1897–1901, notaarina 1903 ja asessorina 1903–1907. Hän oli Turun hovioikeuden kanslistina 1908–1909, senaatin oikeusosaston jäsenenä 1909–1912 ja Turun hovioikeuden presidenttinä 1912–1925. Viimeksi Käpy toimi Kansallis-Osake-Pankin pääkonttorin notariaattiosaston johtajana 1925–1933.


title: Aleksi Käpy

text: Käpy oli kansanedustajana vuosina 1907–1909 Turun läänin eteläisestä vaalipiiristä. Hän tuli valituksi eduskuntaan Suomen ensimmäisissä eduskuntavaaleissa vuonna 1907. Käpy siirtyi 5. lokakuuta 1909 senaatin oikeusosaston jäseneksi, jolloin hänen tilalleen eduskuntaan tuli Iida Yrjö-Koskinen 19. lokakuuta 1909.


title: Aleksi Käpy

text: Eduskunnassa Käpy oli jäsenenä lakivaliokunnassa, maatalousvaliokunnassa, suuressa valiokunnassa, toimitusvaliokunnassa ja valtakunnanoikeudessa. Käpy toimi Turun suomalaisen säästöpankin johtokunnan, Turun suomalaisen säästöpankin isännistön, Turun suomalaisen yliopistoseuran hoitokunnan, Turun suomalaisen yliopistoseuran keskuskomitean ja Turun suomalainen kirjapaino ja sanomalehti oy:n johtokunnan puheenjohtajana.


title: Aleksi Käpy

text: Aleksi Kävyn veli oli teollisuusneuvos ja rehtori Artturi Käpy.


title: Elisa Leinonen

text: Elisa Talvikki Leinonen (s. 27. tammikuuta 1987 Paltamo) on suomalainen pika-aitajuoksija. Hän edusti vuosina 2005–2013 Kajaanin Kipinää ja vuoteen 2004 saakka hän oli edustanut ja vuodesta 2014 lähtien hän jälleen edusti Paltamon Urheilijoita. Helmikuussa 2016 Leinonen kertoi lopettaneensa uransa polvivaivojen vuoksi.


title: Elisa Leinonen

text: Leinonen edusti Suomea aikuisten maaottelussa ensimmäisen kerran Helsingissä 2010 sijoittuen 100 metrin aitajuoksussa viidenneksi. Hän voitti 60 metrin aitajuoksun hallimaaottelussa Steinkjerissä 2012. Helsingin EM-kilpailuissa 2012 hän paransi alkuerissä ennätystään 13,29 sekuntiin mutta karsiutui. Hän karsiutui alkuerissä Göteborgin EM-hallikisoissa 2013.


title: Elisa Leinonen

text: Leinonen on saavuttanut 100 metrin aitajuoksussa Kalevan kisoissa kultaa 2011 ja hopeaa 2010, 2012 ja 2013. Sisäratojen SM-kisoissa hän on 60 metrin aitajuoksussa saavuttanut kultaa vuonna 2013, hopeaa 2012 ja pronssia 2010.


title: Brīvā Daugava

text: Brīvā Daugava on latvialainen alueellinen sanomalehti, joka perustettiin 22. elokuuta 1940. Toisen maailmansodan aikana 26. kesäkuuta 1941 lehden julkaisu lopetettiin. Lehti alkoi ilmestyä uudelleen hieman yli kolme vuotta myöhemmin, 12. syyskuuta 1944. Toukokuussa 1961 Jēkabpilsin ja Krustpilsin läänien lehdet liitettiin yhteen ja alettiin julkaista venäjäksi. Lukijoita oli tähän mennessä kertynyt noin 20 000.


title: Brīvā Daugava

text: Vuonna 1990 Brīvā Daugavasta tuli itsenäinen sanomalehti ja nykyisin sitä julkaistaan sekä latviaksi että venäjäksi. Lehden pääkonttori sijaitsee Jēkabpilsin kaupungissa.


title: Katinoni

text: Katinoni on khat-kasvissa esiintyvä piriste, joka kuuluu amfetamiineihin.


title: Katiini

text: Katiini eli (+)-norpseudoefedriini on khat-huumekasvissa esiintyvä amfetamiini.


title: Eka Karppanen

text: Eino (Eka) Karppanen (11. toukokuuta 1912 Sakkola – 21. marraskuuta 2010 Vantaa) oli mainos-, elokuva- ja tv-graafikko, kuvittaja.


title: Eka Karppanen

text: Karppanen opiskeli 1932–1935 Viipurin taiteenystäväin piirustuskoulussa, jossa hän löysi alakseen karikatyyripiirustuksen. Myöhemmin 1962 hän suoritti mainoshoitajan tutkinnon. Karppanen teki vuoden 1936 olympialaisten aikana monille lehdille karikatyyrejä urheilijoista. Suomi-Filmille ja Suomen Filmiteollisuudelle hän teki vuosina 1938–1958 elokuvien alkutekstejä ja elokuvajulisteita, ja kuvitti sota-aikaista Korsulukemistoa. Hän työskenteli myös mainostoimistoissa, SEKissä ja Mainosyhtymässä. Veikko Hannuniemen kanssa hän perusti Piirtopainon ja julkaisi varhaista suomalaista sarjakuvalehteä Piirtopaloja, joka ilmestyi 1945.. 1960-luvun loppupuolella Karppanen aloitti Mainos-TV:ssä, jossa hän toimi graafisena suunnittelijana eläkkeelle siirtymiseensä asti vaikka olisi halunnut jatkaa vielä.


title: Eka Karppanen

text: Karppanen on kirjannut muistojaan muistelmakirjaan "Nuorukaisena Knut Possen jäljillä" (Karjalan kirjapaino, 1987).


Valko-Venäjän alle 21-vuotiaiden jalkapallomaajoukkue edustaa Valko-Venäjää alle 21-vuotiaiden Euroopan-mestaruuskilpailuissa. Joukkue on päässyt lopputurnaukseen kolmesti – 2004, 2009 ja 2011. Vuoden 2011 kisoissa Valko-Venäjä sijoittui kolmanneksi ja hankki maalle paikan 2012 olympialaisiin.


Sveitsin alle 21-vuotiaiden jalkapallomaajoukkue edustaa Sveitsiä alle 21-vuotiaiden Euroopan-mestaruuskilpailuissa. Joukkue pelannut lopputurnauksessa kolmesti ja sen paras saavutus on hopea 2011 kisoissa, jonka finaalissa se hävisi Espanjalle 0–2.


Tanskan alle 21-vuotiaiden jalkapallomaajoukkue edustaa Tanskaa alle 21-vuotiaiden Euroopan-mestaruuskilpailuissa. Joukkue on parhaimmillaan päässyt EM-kisoissa välieriin.


title: Tanskan alle 21-vuotiaiden jalkapallomaajoukkue

text: Joukkuetta on valmentanut vuodesta 2015 lähtien Niels Frederiksen.


Islannin alle 21-vuotiaiden jalkapallomaajoukkue edustaa Islantia alle 21-vuotiaiden Euroopan-mestaruuskilpailuissa. Joukkue pääsi ensimmäistä kertaa EM-kisojen lopputurnaukseen 2011.


Tšekin alle 21-vuotiaiden jalkapallomaajoukkue edustaa Tšekkiä alle 21-vuotiaiden Euroopan-mestaruuskilpailuissa. Joukkue on voittanut Euroopan-mestaruuden 2002, jolloin se voitti finaalissa Ranskan rangaistuspotkuilla 3–1. Lisäksi Tšekki sijoittui hopealle 2000.


title: Keihäsmittari

text: Keihäsmittari ("Rheumaptera hastata") on pohjoisen pallonpuoliskon alueella yleinen, päivällä lentävä perhoslaji.


title: Keihäsmittari

text: Keihäsmittari on suurehko ja helposti tunnettava mittariperhoslaji. Sillä on erikoinen ja voimakas, puhtaan mustavalkoinen siipikirjailu. Siipien pohjaväri on musta, mutta valkoinen on tavallisesti siipien hallitseva väri. Ulompi poikkiviiru on valkoinen, leveä ja sen keskellä saattaa olla mustia pisteitä. Etusiivissä ulommasta poikkiviirusta suuntautuu siiven ulkosyrjää kohti selkeä keihäänkärkeä muistuttava kuvio. Takasiivessä kuvio ei välttämättä ole yhtä selvä. Siiven tyviosan valkoinen viiru on keskivaiheiltaan leventynyt ja ainakin etusiivessä se yhtyy ulompaan poikkiviiruun. Siipiväli 34–38 mm. Lentävä yksilö näyttää vaalealta.


title: Keihäsmittari

text: Lajista tavataan huomattavan usein yksilöitä, joilta puuttuu joko jompi kumpi tai molemmat takasiivet.


title: Keihäsmittari

text: Ilman tarkempaa tutkailua keihäsmittari muistuttaa kovasti pienempää sukulaistaan vasamamittaria ("Rheumaptera subhastata") sekä muutamia raanumittarilajeja (suku "Epirrhoe").


title: Keihäsmittari

text: Keihäsmittaria tavataan useina alalajeina koko Euroopasta Venäjän poikki Kanadaan ja Yhdysvaltojen itärannikolle ulottuvalla vyöhykkeellä. Suomessa se on yleinen koko maassa pohjoisinta Lappia myöten. Laji lentää kesäkuusta heinäkuun alkuun.


title: Keihäsmittari

text: Keihäsmittari viihtyy valoisien metsien laidoilla ja aukkopaikoilla sekä pensaikkoisilla niityillä. Enimmäkseen päivällä lentävänä lajina se tulee harvoin valolle. Se lentää vilkkaasti ja ollessaan laskeutuneena kasvillisuuteen perhonen levittelee siipiään toistuvasti. Vaikka laji onkin yleinen, aikuisia perhosia tavataan yleensä vain yksitellen. Keihäsmittarin toukka elää koivuilla ja pajuilla sekä herukoilla, mustikoilla ja suomyrtillä. Joinakin vuosina lajia on varsin runsaasti, jolloin toukkia pidetään jopa koivun tuholaisena, joskaan vahingot eivät yleensä ole taloudellisesti merkittäviä. Toukka elää ympärilleen keräämänsä lehtikieppiä ja talvehtii maassa kotelona.


title: Keihäsmittari

text: Toukka elää erityisesti koivuilla ("Betula") sekä pajuilla ("Salix").


Ukrainan alle 21-vuotiaiden jalkapallomaajoukkue edustaa Ukrainan alle 21-vuotiaiden Euroopan-mestaruuskilpailuissa. Joukkue on parhaimmillaan sijoittunut EM-kisoissa hopealle 2006, jolloin se hävisi finaalissa Alankomaille 0–3.


title: We Stitch These Wounds

text: We Stitch These Wounds on yhdysvaltalaisen glam metalia soittavan Black Veil Bridesin debyyttialbumi. Se julkaistiin 20. heinakuuta 2010 StandBy Recordsin kautta.


title: Yazaldes Nascimento

text: Yazaldes Nascimento (s. 17. huhtikuuta 1986) on portugalilainen yleisurheilija, joka kilpailee pikajuoksussa. Hän edusti São Tomé ja Príncipeä kesäkuuhun 2007 saakka.


title: Yazaldes Nascimento

text: Nascimento osallistui Ateenan olympialaisiin 2004, joissa hän oli 100 metrillä eränsä kahdeksas eikä päässyt toiselle kierrokselle. Hän sijoittui samalla matkalla eränsä viidenneksi Helsingin MM-kisoissa 2005 ja putosi jälleen ensimmäisellä kierroksella. Zürichin EM-kilpailuissa 2014 hän sijoittui 100 metrillä kahdeksanneksi.


title: Yazaldes Nascimento

text: Nascimento hyppäsi vuonna 2004 korkeushypyssä tuloksen 198 cm, joka oli silloin São Tomé ja Príncipen ennätys.


title: Yazaldes Nascimento

text: "Lähde: IAAF"


title: Urho Kivimäki

text: Urho Ilmari Kivimäki (15. marraskuuta 1889 Vesilahti – 11. toukokuuta 1958 Helsinki) oli suomalainen kaunokirjallisuuden suomentaja.


title: Urho Kivimäki

text: Kivimäki suomensi etenkin ranskalaista kirjallisuutta (Victor Hugo, Eugène Sue, Alexandre Dumas vanhempi, Jules Verne).


title: Moottörin Jyrinä

text: Moottörin Jyrinä on helsinkiläinen yhtye, joka soittaa heavy metal -musiikkia lapsille.


title: Moottörin Jyrinä

text: Moottörin Jyrinä soittaa covereita 1980-luvun heavy-klassikoista (mm. Iron Maidenin, Motörheadin ja Ozzy Osbournen tuotannosta), joihin yhtye on kehitellyt suomenkieliset, lapsille sopivat sanoitukset. Useat teksteistä ovat sävyltään opettavaisia. Yhtye keikkailee sekä lasten että aikuisten tilaisuuksissa. Kokoonpanon nimi on parodia Motörheadista.


title: Waldemar Rantoja

text: Juho Waldemar Rantoja (12. huhtikuuta 1904 Alavus – 21. kesäkuuta 1961 Seinäjoki) oli suomalainen toimittaja ja kirjailija.


title: Waldemar Rantoja

text: Rantoja julkaisi teoksen eteläpohjalaisista kirjailijoista ja lisäksi hän kirjoitti useita yritys- ja järjestöhistoriikkeja. Myös Rantojan runoja on julkaistu 1980 kokoelmana.


title: Plaza (kauppakeskus)

text:
Plaza on kauppakeskus Salon ydinkeskustassa, Armfeltin kaupunginosassa. Vuonna 2010 Plaza oli Suomen 18:nneksi suurin kauppakeskus. Plaza avattiin syyskuussa 1992 ja sen laajennus avattiin lokakuussa 2006. Plaza on yhteydessä jalankulkusillan avulla kauppakeskus Linjuriin.
Kauppakeskuksessa oli tulipalo vuonna 2012. Vuonna 2017 plaza täytti 25 vuotta ja sen kunniaksi aloitettiin juhlimalla. Samalla plazaa oli uudistettu.


title: Lyyli Eronen

text: Lyyli Rosa Eronen, sukunimi vuodesta 1922 "Takki" (15. syyskuuta 1892 Rantasalmi – 22. heinäkuuta 1957) oli suomalainen toimittaja ja kirjailija.


title: Lyyli Eronen

text: Eronen oli toimittajana ensin 1920-luvulla Suomen Sosialidemokraatissa ja sen jälkeen 30 vuoden ajan Kuluttajain Lehdessä.


title: Lyyli Eronen

text: Lyyli Eronen oli naimisissa vuodesta 1922 ministeri, kansanedustaja ja vuorineuvos Uuno Takin kanssa.


title: Lyyli Eronen

text:
Nimellä "Lyyli Eronen":
Nimellä "Lyyli Takki":
Nimimerkillä "Pirkko":


title: Toivo Waltari

text: Toivo Kustaa Waltari (13. elokuuta 1880 Helsinki – 17. elokuuta 1939 Pöytyä) oli suomalainen pappi, merimieslähetyksen johtaja ja uskonnollinen kirjailija.


title: Toivo Waltari

text: Waltarin vanhemmat olivat muurari Kustaa Waltari ja Hedda Lovisa Väkeväinen. Hänen nuorempi veljensä Toimi Waltari oli Sörnäisten kuritushuoneen saarnaajana ja Helsingin diakonissalaitoksen apulaissaarnaajana. Kirjailija Mika Waltari oli Toimi Waltarin poika ja Toivo Waltarin veljenpoika.


title: Toivo Waltari

text: Toivo Waltari pääsi ylioppilaaksi 1898 ja hänet vihittiin papiksi 1902.


title: Toivo Waltari

text: Waltari toimi merimiespappina Hampurissa Saksassa 1902–1906 ja merimieslähetyksen matkasaarnaajana Suomessa 1906–1912. Hän oli Kuopion kaupungin seurakunnan kappalaisena 1912–1914, merimieslähetyksen apulaissihteerinä 1914–1918 sekä merimieslähetyksen sihteerinä ja lähetysjohtajana 1918–1928. Viimeksi Waltari toimi Pöytyän kirkkoherrana 1929–1939. Hän sai rovastin arvon 1924 ja hänestä tuli Helsingin yliopiston teologian kunniatohtori 1925.


title: Toivo Waltari

text: Toivo Waltari toimitti Merimiehen ystävä-lehteä ja hän kijoittii myös useita uskonnollisia kirjoja.


title: Toivo Waltari

text: Waltari oli muun muassa Suomen merimieslähetysseuran johtokunnan jäsen ja merimieskotiyhdistyksen sihteeri sekä johtokunnan jäsen. Hän toimi myös Kotimaa-lehden johtokunnan varapuheenjohtajana ja Pöytyän kunnanvaltuuston puheenjohtajana.


title: Toivo Waltari

text: Toivo Waltari oli naimisissa vuodesta 1903 Alma Matilda Mandelinin (1880-1940) kanssa. Alma Mandelinin sisko oli arkkitehti ja muotoilija Aino Maria Mandelin (1894-1949).


title: Savon Kansa (1918–1923)

text: Savon Kansa (muita nimiä "Työväen Vaalilehti", "Uusi Savon Kansa", "Kansa", "Vapaa Kansa" ja "Sanantuoja") oli Kuopiossa vuosina 1918–1923 ilmestynyt SDP:n vasemmisto-opposition ja myöhemmin Suomen sosialistisen työväenpuolueen sanomalehti.


title: Savon Kansa (1918–1923)

text: Lehden edeltäjä oli sisällissodan aikana helmikuussa 1918 lakkautettu sosiaalidemokraattinen Savon Työmies. Sitä kustantaneen osuuskunnan omaisuus pelastettiin saman vuoden lokakuussa perustetulle Savon Kansan Kirjapaino Oy:lle. Uusi yhtiö sai julkaisuluvan sitoutumattomalle työväen uutis- ja ilmoituslehdelle Savon Kansalle, jonka ensimmäinen numero ilmestyi 7. joulukuuta 1918.


title: Savon Kansa (1918–1923)

text: Työväenliikkeen jakautuessa Kuopiosta muodostui yksi vasemmistoradikalismin keskuksista. Sosiaalidemokraattinen kunnallisjärjestö joutui puolueesta erotetun vasemmisto-opposition käsiin jo tammikuussa 1920, ja Kuopion piiristä tuli saman vuoden kesällä perustetun Suomen sosialistisen työväenpuolueen suurin piirijärjestö. Savon Kansa erinimisine jatkajineen oli vasemmistososialistien ja kommunistien ensimmäinen äänenkannattaja, ja vuoden 1920 loppupuolelle saakka sillä oli valtakunnallinen levikki.


title: Savon Kansa (1918–1923)

text: Muun kommunistilehdistön tavoin Savon Kansa kärsi jatkuvasta viranomaisten vainosta. Lehteä vastaan nostettiin viiden vuoden aikana 51 painokannetta, se lakkautettiin 11 kertaa, ja sen henkilökunta sai yhteensä 16 vuoden ja kahden kuukauden pituiset vankeustuomiot. Oikeusjuttujen perusteena oli yleensä rikoslain mukainen hallituksen, eduskunnan, julkisen viranomaisen tai laillisen yhteiskuntajärjestyksen halventaminen sekä maan- ja valtiopetoksen valmistelu. Määräaikaisten lakkautusten kiertämiseksi lehti ilmestyi eri aikoina kuudella eri nimellä:


title: Savon Kansa (1918–1923)

text: SSTP:n kieltämisen yhteydessä vuonna 1923 myös sen kuopiolainen äänenkannattaja lakkautettiin lopullisesti. Lehden kirjapainon sulkemiselle ei kuitenkaan löytynyt laillista perustetta, ja syyskuussa 1924 se alkoi julkaista uutta vasemmistolehteä Savon Työtä.


title: Savon Kansa (1918–1923)

text: Savon Kansa oli aloittaessaan kolmesti viikossa ilmestynyt nelisivuinen lehti. Vuoden 1920 alussa siitä tuli kuusipäiväinen, mutta jo vuonna 1922 jouduttiin palaamaan kolmeen ilmestymiskertaan viikossa. Kuusipäiväisen lehden rinnalla ilmestyi myös kolmipäiväinen painos. Kirjasinlajina oli Sanantuojaan ja Vapaaseen Kansaan saakka fraktuura. Kuvitusta lehdessä ei ollut lainkaan.


title: Savon Kansa (1918–1923)

text: Vuonna 1920 lehden sisällöstä puolet oli uutisia, neljännes pääkirjoituksia ja artikkeleita ja neljännes ilmoituksia. Pääkirjoitukset ja artikkelit käsittelivät etupäässä yhteiskunnallisia asioita. Ilmoituksia saatiin lähinnä työväenjärjestöiltä ja osuuskaupoilta sekä muutamista kunnista, joissa kommunisteilla oli enemmistö. Erityisen paljon julkaistiin SSTP:n, SAJ:n, sosiaalidemokraattisen nuorisoliiton ja kansainvälisten kommunistijärjestöjen julkilausumia. Uutisosastosta suurimman osan muodostivat kotimaan- ja ulkomaanuutiset, joita saatiin SSTP:n lehdistöpalvelulta, STT:ltä sekä saksimalla muista lehdistä. Paikallisia uutisia oli vähän. Pakinoita kirjoittivat muun muassa Kaarlo Luoto nimimerkillä "Töhkerömäin Pekka" sekä ainakin vuonna 1920 Kössi Kaatra.


title: Savon Kansa (1918–1923)

text: Sosiaalidemokraattisin tunnuksin liikkeelle lähtenyt Savon Kansa ei missään vaiheessa ollut SDP:n virallinen äänenkannattaja. Vielä vuoden 1919 aikana se vältti avoimesti kommunistiseksi leimautumista. Toukokuussa 1920 ilmestymään päässyt Kansa ilmoitti olevansa sosialistinen työväenlehti. Vapaa Kansa ja Sanantuoja toimivat SSTP:n äänenkannattajina. Niiden tehtäväksi julistettiin työväestön luokkatietoisuuden herättäminen, ”herkeämätön taistelu kapitalistista sortoa ja riistoa vastaan” sekä ”sosialistisen yhteiskuntajärjestelmän välttämättömyyden” osoittaminen.


title: Savon Kansa (1918–1923)

text: Lehden näkemyksien perustana oli usko maailmanvallankumouksen pikaiseen puhkeamiseen. Parlamentaristisella toiminnalla oli merkitystä ainoastaan porvariston vallan heikentämiseksi ja tilapäisten parannusten aikaan saamiseksi. Sosiaalidemokraatit nähtiin vähintään yhtä suurena vihollisena kuin porvaristo ja kapitalistit. Lehti kiinnitti erityistä huomiota ammattiyhdistysliikkeen poliittiseen toimintaan ja osallistui J. H. Lumivuokon kirjoituksin kommunistien toteuttamaan Suomen ammattijärjestön valtaukseen. Maaseudun asioita käsiteltiin hyvin vähän. Torpparivapautusta lehti piti vain vähävaraisen maalaisväestön riistona ja porvariston keinona heikentää työväenluokan vallankumouksellista voimaa.


title: Savon Kansa (1918–1923)

text: Alkuvaiheessa Savon Kansaa toimittivat lehtihankkeen käynnistämiseen osallistuneet taloudenhoitaja Väinö Paakki ja asianajaja Martti Harmaja. Helmikuussa 1919 lehdelle saatiin päätoimiset toimittajat, päätoimittajaksi Kaarlo Luoto ja toimitussihteeriksi Edvard Halonen. Halonen erosi toimituksesta lehden käännyttyä selvästi kommunistisille linjoille. Tammikuussa 1920 pidätettyä Luotoa seurasivat päätoimittajina Bruno Tenhunen ja Robert Virta. Vuonna 1920 toimittajiksi palkattiin Hugo Ahokanta sekä Hannes Pulkkinen, jolla oli aikaisempaa toimittajakokemusta. Vuonna 1921 toimitustyöhön osallistuivat Luodon ja Tenhusen lisäksi Pekka Nurmiranta, Ilmari Sinervä ja Yrjö Hyvärinen, vuonna 1922 jonkin aikaa Emil Virtanen ja Juho Taavetti Ihalainen. Vuonna 1923 Tenhunen ja Hyvärinen vastasivat kaksistaan lehden toimittamisesta. Lisäksi sillä oli vuosina 1920–1922 useita niin sanottuja ”linnatoimittajia”. Nämä olivat toimituksen ulkopuolisia henkilöitä, jotka olivat juridisesti vastuussa lehdestä ja joille luvattiin maksaa palkkaa vankilassaoloajalta. Yksityishenkilöt toimivat välillä myös lehden virallisina julkaisijoina.


title: Savon Kansa (1918–1923)

text: Vuoden 1919 lopussa Savon Kansan painos oli 13 700 kappaletta. Tuolloin se levisi myös muualle maahan. SSTP:n muiden lehtien perustamisen jälkeen levikki keskittyi lähes yksinomaan Kuopion lääniin. Vuoden 1921 alussa painos laski 8 100 kappaleeseen, saman vuoden lopulla 6 500:aan ja vuoden 1922 lopulla se oli enää 4 500 kappaletta. Lehti oli jatkuvasti tappiollinen. Pienenevän levikin lisäksi sen talous kärsi jatkuvista lakkautuksista ja sakkotuomioista sekä porvarillisten yritysten julistamasta ilmoitusboikotista.


title: Savon Kansa (1918–1923)

text: Lehteä julkaissut Savon Kansan Kirjapaino Oy oli aluksi etupäässä yksityishenkilöiden omistuksessa. Vuonna 1921 SSTP osti puolet sen osakkeista. Sanomalehden ja kirjapainoliikkeen lisäksi yhtiö omisti kirjansitomon, kirjakaupan ja vuonna 1919 perustetun Punikki-kahvilan, jonka yhteyteen avattiin myöhemmin myös ruokala. Vuonna 1922 kahvilan osuus yhtiön liikevaihdosta oli peräti 48,7 prosenttia, kun taas itse lehti jäi 9,3 prosenttiin.


title: Savon Kansa (1918–1923)

text: Huonosti hoidettu yhtiö oli SSTP:lle varsinainen murheenkryyni, joka vaati jatkuvasti lisärahoitusta. Avustuksia saatiin myös työväenjärjestöiltä ja yksityishenkilöiltä. Arvo Tuomisen mukaan rahaa käytettiin muuhunkin kuin lehden julkaisemiseen ja kirjapainon kunnostamiseen. Savon Kansasta oli tullut ”käenpoika puolueen pesään, joka söi kaiken, minkä emo sai kokoon, ja uhkasi tappaa muut poikaset nälkään”. Yhtiön taloudenpito saatiin tyydyttävälle kannalle vasta vuoden 1923 alussa, jolloin sen taloudenhoitajaksi tuli Anselmi Salminen.


title: Savon Kansa (1918–1923)

text: Savon Kansan vaiheisiin liittyy Suomessa harvinaislaatuinen poliittinen murha. Julkaisuyhtiön johtokuntaan kuului työmies Pekka Pitkänen, joka hoiti yhteyksiä SKP:n johtoon Pietarissa. Myöhemmin hän osoittautui Etsivän keskuspoliisin agentiksi, joka oli muun muassa välittänyt poliisille tietoja lehden toiminnasta. Kaksoisroolin paljastuttua SKP murhautti Pitkäsen Kuopion Taivaanpankolla syksyllä 1921. Murhasta tuomittiin lehden toimittaja Hugo Ahokanta.


title: Iivar Ahava

text: Anders Iivar Ahava, sukunimi vuoteen 1906 Winter (8. tammikuuta 1873 Kuopio – 19. lokakuuta 1947 Joensuu) oli suomalainen hallintoneuvos ja lakimies.


title: Iivar Ahava

text: Ahavan vanhemmat olivat rehtori Evert Winter ja Josefina Otteliana Telén. Hän pääsi ylioppilaaksi Kuopion lyseosta 1891 ja suoritti kameraalitutkinnon 1894 ja oikeustutkinnon 1895. Varatuomarin arvon hän sai 1898. Ahava toimi Viipurin hovioikeudessa kanslistina 1903–1904 ja notaarina 1904–1909. Hän oli eduskunnan sihteeri 1909–1918 ja korkeimman hallinto-oikeuden hallintoneuvos 1918–1943. Hän omisti myös maatilan Kiteellä. Ahava oli Suomen lakimiesyhdistyksen puheenjohtaja 1925–1926, Henkivakuutusyhtiö Salaman johtokunnan jäsen 1923–1947, valtionasiamies Osuuskassojen keskuslainarahastossa 1922–1933 ja valtion metsistä tapahtuneen puutavaran myynnin säännöstelykomitean puheenjohtaja 1930–1931.


title: Iivar Ahava

text: Ahava harrasti sukututkimusta ja julkaisi muisteluksia Winter-suvun vaiheista, isänsä elämäkerran (1922, 1931) sekä omat muistelmansa (1918). Hän oli naimisissa vuodesta 1899 Natalia Popoffin (k. 1948) kanssa.


title: Kroatian pääministeri

text: Kroatian pääministeri, virallisesti "Kroatian tasavallan hallituksen presidentti" (), on Kroatian hallituksen johtaja. Pääministeri on protokollan mukaan kolmantena, presidentin ja parlamentin puhemiehen jälkeen.


title: Rousin sarkoomavirus

text: Rousin sarkoomavirus on kanoilla sarkoomaa aiheuttava retrovirus. Se on ensimmäinen löydetty syöpää aiheuttava virus. Sen havaitsi Peyton Rous vuonna 1911, ja syövänaiheuttamiskyky vahvistettiin vuoteen 1975 mennessä. Viruksen kyky muuttaa normaalit solut syöpäsoluiksi perustuu sen src-geeniin.


title: Rousin sarkoomavirus

text: Kuten kaikki retrovirukset, se tekee käänteiskopion omasta RNA:sta cDNA:ksi ennen yhdistymistä isäntäeläimen DNA:han.


title: Rousin sarkoomavirus

text: Viruksen löysi 1911 patologi Peyton Rous, ja vuonna 1966 hän sai Nobelin lääketieteen palkinnon tutkimustyöstään.


title: Urho Pohto

text: Urho Iisakki Pohto (22. marraskuuta 1915 Ylistaro – 21. toukokuuta 1995 Ylistaro) oli suomalainen maanviljelijä ja myöhemmin kauppapuutarhuri, joka toimi Vaasan läänistä Suomen Maaseudun Puolueen listalta valittuna kansanedustajana vuosina 1979–1987.


title: Céline Laporte

text: Céline Roseline Laporte (s. 7. joulukuuta 1984 Cannes, Ranska) on seychelliläinen yleisurheilija, joka kilpailee pika-aitajuoksussa, moniotteluissa ja pituushypyssä. Hän edusti Ranskaa heinäkuuhun 2003 saakka.


title: Céline Laporte

text: Laporte osallistui MM-kisoihin ensimmäistä kertaa Pariisissa 2003, jolloin hän oli 100 metrin aidoissa alkueränsä kahdeksas eikä päässyt jatkoon. Hän kilpaili samassa lajissa myös Ateenan olympialaisissa 2004, mutta putosi jälleen jo alkuerissä. Laporte voitti vuonna 2004 pronssia seitsenottelussa Brazzavillessa pidetyissä Afrikan-mestaruuskilpailuissa. Hän kilpaili 100 metrin aitajuoksussa vuoden 2005 MM-kisoissa, mutta karsiutui ajallaan 14,00. Laporte voitti Kansainyhteisön kisoissa 2006 pronssia pituushypystä ennätystuloksellaan 657 senttimetriä ja oli samassa lajissa kuudes saman vuoden syksynä pidetyissä Afrikan-mestaruuskilpailuissa. Hän sai kisoista hopeaa seitsenottelusta tuloksellaan 4972.


title: Céline Laporte

text: "Lähde: IAAF"


title: NMDA

text: NMDA eli "N"-metyyli--asparagiinihappo on keinotekoinen eksitotoksinen hermomyrkky, joka jäljittelee L-glutamaatti-välittäjäaineen toimintaa NMDA-reseptoreissa. NMDA sitoutuu kilpailevana agonistina reseptorin GluN2-alayksikköön samaan kohtaan kuin L-glutamaatti, estäen siten L-glutamaatin sitoutumista, mutta silti aktivoiden reseptoria.


title: NMDA

text: 1960-luvulla syntetisoidulla NMDA:lla ei ole merkittävää aktivoivaa vaikutusta muissa glutamaattireseptoreissa. Tämä 1974 ensi kerran tehty havainto NMDA:n valikoivasta sitoutumisesta NMDA-reseptoreihin johti niiden tunnistamiseen omaksi alaryhmäkseen muista ionikanaviin kuuluvista glutamiinireseptoreista. NMDA-reseptorit nimettiin tästä syystä NMDA:n mukaan. Myöhemmin muut ionotroofiset glutamiinireseptorit (kainaattireseptorit ja AMPA-reseptorit) pystyttiin tunnistamaan omiksi ryhmikseen, ja ne nimettiin samalla tapaa – siis niiden ensimmäisimpien löydettyjen valikoivien agonistien mukaan. Agonistit ovat vastaavasti kainaatti (kaiinihappo) ja AMPA (α-amino-3-hydroksi-5-metyyli-isoksatsoli-4-propionihappo).


Futsalin Euroopan-mestaruuskilpailut 2012 () olivat kahdeksannet UEFA:n järjestämät futsalin Euroopan-mestaruuskilpailut. Turnaus pelattiin Kroatiassa 31. tammikuuta – 11. helmikuuta 2012. Kisakaupunkeina toimivat Zagreb ja Split.


title: Futsalin Euroopan-mestaruuskilpailut 2012

text: Euroopan-mestaruuden voitti Espanja neljännen kerran peräkkäin. Finaalissa Espanja voitti Venäjän 3–1.


text: Euroopan-mestaruuskilpailujen karsintoihin osallistui yhteensä 42 maata. Karsinnat järjestettiin kaksiosaisina. Aluksi 24 maata pelasi esikarsinnat kuudessa lohkossa, joiden voittajat pääsivät jatkoon. Varsinaisella karsintakierroksella joukkueet arvottiin kuuteen neljän joukkueen lohkoon, joista voittajat ja viisi parasta toiseksi sijoittunutta pääsi lopputurnaukseen.


text:
Lopputurnaukseen pääsivät isäntämaa Kroatian ohella
Azerbaidžan, Espanja, Italia, Portugali, Romania, Serbia, Slovenia, Tšekki, Turkki, Ukraina ja Venäjä.


text: Lohkojako arvottiin 9. syyskuuta 2011. Joukkueet jaettiin UEFA-rankingin perusteella kolmeen arvontakoriin, joista kustakin otettiin jokaiseen lohkoon yksi joukkue. Ykköskoriin oli sijoitettuna Kroatia, Espanja, Italia ja Portugali.


title: NMDA-reseptori

text: N-metyyli-D-aspartaatti reseptorit eli NMDAR:ät ovat rakenteeltaan moninainen ryhmä glutamaattireseptoreihin kuuluvia ionikanavia, jotka aktivoituessaan päästävät lävitseen soluihin kationeja kuten Ca. Tyypillisten NMDAR:ien luonnollinen aktivoiva (agonistinen) ligandi on L-glutamaatti, jonka sitoutuminen reseptoriin avaa sen ionikanavan. NMDAR:ät vaativat myös aukeamiseen muista glutamaattireseptoreista poiketen D-seriinin tai L-glysiinin samanaikaisen sitoutumisen koagonistina ja solun depolarisaation, joka vapauttaa kanavaa normaalisti sulkevan Mg-ionin. NMDAR:t ovat heterotetrameerejä, eli ne koostuvat 4:stä alayksiköstä, joista osa on keskenään erilaisia.


title: NMDA-reseptori

text: Keskushermostossa NMDAR:ät ovat keskeisessä roolissa sen kehittymisessä ja muotoutuvuudessa (plastisuudessa), sekä oppimisessa ja muistamisessa. NMDAR:iä on muuallakin, kuten munuaisissa, sydämessä ja luustossa, joissa ne säätelevät niiden eri toimintoja.


title: NMDA-reseptori

text: NMDAR-antagonisteja käytetään mm. anestesia-aineina, yskänlääkkeinä ja Alzheimerin taudin hidastamisessa. Esimerkkejä ovat vastaavasti ketamiini, dekstrometorfaani ja memantiini. Tiettyjä antagonisteja kuten fensyklidiiniä (PCP), ketamiinia ja dekstrometorfaania (DXM) käytetään myös laajalti dissosiatiivisina päihteinä.


title: NMDA-reseptori

text: Monet NMDAR:ien agonistit ovat eksitotoksisia ja NMDAR:ien liikatoiminnan on tutkittu liittyvän eksitotoksin mekanismein keskeisesti hermostoa rappeuttaviin sairauksiin kuten Alzheimerin ja Parkinsonin tautiin. Antagonisteista osa on tiettävästi hermosoluille myrkyllisiä ja voivat aiheuttaa Olneyn leesioita.


title: NMDA-reseptori

text: NMDAR:ät on nimetty nimetty niiden agonistina toimivan keinotekoisen NMDA:n mukaan, jonka avulla NMDAR:ät löydettiin 1970-luvulla.


title: NMDA-reseptori

text: Ihmisten NMDAR:ät ovat heterotetrameerisiä proteiinikomplekseja eli ne koostuvat neljästä yhteen liittyneestä proteiinialayksiköstä, joista osa on keskenään erilaisia. Rakenteeltaan moninaiset NMDAR:ät koostuvat kahdesta GluN1-alayksiköstä ja kahdesta GluN2- tai GluN3-alayksiköstä – GluN1-3 jaetaan kukin vielä eri alaryhmiin (alaotsikot alla).


title: NMDA-reseptori

text:
NMDAR:ssä on 4 osaa:"GRIN1"-geenin vaihtoehtoinen silmukointi voi ihmisillä johtaa 8:n eri GluN1-alayksikön muodostumiseen (taulukko).
GluN2-alayksiköt ovat GluN2A, GluN2B, GluN2C ja GluN2D. Näitä koodaavat vastaavasti geenit "GRIN2A, GRIN2B, GRIN2C" ja "GRIN2D". Alayksiköiden pituudet ihmisillä ovat vastaavasti 1442, 1456, 1220 ja 1296 aminohappoa.


title: NMDA-reseptori

text: GluN3-alayksiköt ovat GluN3A ja GluN3B. Näitä koodaavat vastaavasti geenit "GRIN3A" ja "GRIN3B". Alayksiköiden pituudet ovat ihmisillä vastaavasti 1089 ja 985 aminohappoa. GluN3-yksiköt GlunN1- tai GluN2-yksiköiden kanssa tetrameerin muodostaessaan hillitsevät NMDAR:n kationien läpäisyä.


title: NMDA-reseptori

text: Tetrameerisessä NMDAR:ssä tulee olla sen muodostumiseksi vähintään 2 GluN1-yksikköä (mikä tahansa 8:sta silmukointimuunnelmasta). Loput 2 voivat olla jokin 4:stä GluN2-yksiköstä ja/tai 2:sta GluN3-yksiköstä. Ihmisten keskushermoston yhdistelmiä ovat esimerkiksi diheteromeerit 1/2A, 1/2B, 1/2C, 1/2D ja 1/3A. Ainakin seuraavat triheteromeeriset yhdistelmät ovat myös mahdollisia: 1/2A/2B, 1/2A/2C, 1/2B/2D ja 1/2B/3A.


title: NMDA-reseptori

text:
Eri alayksikköyhdistelmistä koostuvilla NMDAR:illä on eri perusominaisuuksia kuten niiden eriävä Ca läpäisykyky, Mg salpauskyky ja agonistien affiniteetit eli sitoutumisherkkyydet (taulukko). Yhdistelmien ilmeneminen esimerkiksi keskushermostossa vaihtelee eliöissä niiden kehitysvaiheiden (lapsuuden, aikuisuuden) aikana, mutta yhdistelmien sijainti keskittyy myös eri alueille esimerkiksi aivoissa. GluN1-yksikköjä on niiden välttämättömyyden vuoksi laajalti keskushermoston NMDAR:issä.
Kehon tuottama NMDAR:iä aktivoiva välittäjäaine on L-glutamaatti, joka sitoutuu GluN2-alayksikön LBD:hen. Aktivointi vaatii L-glysiinin tai D-seriinin samanaikaisen sitoutumisen "koagonistina" GluN1- ja GluN3-alayksiköiden LBD:eihin. NMDAR:ien ionikanavan sisään kiinnittynyt Mg-ioni salpaa reseptorin kiinni. Solun sisällä on negatiivinen, noin -70 mV, jännite-ero suhteessa solun ulkopuoleen, jonka vuoksi kanavaan mahtuva positiivisesti varautunut Mg pitää kanavaa kiinni. Hermosolujen ulkoinen Mg-pitoisuus on lisäksi millimolaarisuusluokkaa ja sisäinen mikromolaarisuusluokkaa. Mg poistuminen kanavasta vaatii solun voimakkaan depolarisaation. Depolarisaatio poistaa Mg:n, jolloin agonistia ja koagonistia sitovan NMDAR:n ionikanava aukeaa. Monimutkaisen aktivaationsa vuoksi NMDAR:t aktivoituvat hitaammin kuin muut glutaminergiset ionikanavareseptorit (AMPA- ja kainaattireseptorit). NMDAR:ien toimintaan vaikuttavat normaalisti myös mm. pH-arvo ja sinkki-ionit ja tietyt polyamiinit kuten spermidiini, spermiini.


title: NMDA-reseptori

text: GluN3-NMDAR:illä ei ole sitoumispaikkaa glutamaatille ja ne aktivoituvat pelkän glysiinin tai D-seriinin vaikutuksesta. NMDAR:illä ei siis ole ensisijaista agonistia, mutta glutamaatista ja glysiinistä/seriinistä käytetään usein silti vastaavasti termejä "agonisti" ja "koagonisti".


title: NMDA-reseptori

text: Kanavan auetessa solun ulkoiset Ca-ionit virtaavat sisälle soluun – samalla K ja Na voivat läpäistä kanavan. Ionien virtaussuunta riippuu niiden solupitoisuuksista. Normaalisti K virtaavat ulos solusta ja Na sisään. Hallittu Ca virtaus solun sisään pitää osaltaan solun elossa, mutta liika virtaus voi johtaa solukuolemaan johtavaan eksitotoksisuuteen. Solun sisällä Ca-ionit voivat vaikuttaa mm. kalsiumista riippuviin entsyymeihin, toisiolähetteihin (proteiinikinaaseihin, fosfataaseihin), telineproteiineihin (eng. "scaffold protein"), solun tukirangan elementteihin, GTP:tä sitoviin proteiineihin ja adheesiomolekyyleihin. Vaikutukset ovat pitkäaikaisia ja laajoja.


title: NMDA-reseptori

text: NMDAR:iä löytyy eliöiltä keskushermostosta synapseista ja niiden ulkoisilta (ekstrasynaptisilta) alueilta. Toimivia NMDAR:iä on eri eliöiltä löydetty muistakin kudoksista, mm. munuaisista, luista, sydämestä, lisäkilpirauhasista, imusoluista, haimasta, kateenkorvasta, ihosoluista, munasarjoista, vatsalaukusta ja alemmista virtsatiehyeistä.


title: NMDA-reseptori

text: Hermosolujen pintojen NMDAR:istä noin 30–40% kuitenkin vaihtaa paikkaa synaptisilta alueilta ekstrasynaptisille (ja päinvastoin) lateraalidiffuusiolla – keskimäärin nopeus on 0.05 μm/s, eli vaihdos voi tapahtua minuuteissa. Liike riippuu NMDAR:än alayksiköistä. Esimerkiksi hippokampuksen hermosolujen GluN2B-NMDAR:t vaihtavat paikkaa synaptisille alueille, mutta GluN2A-NDAR:ien liike rajoittuu vain ekstrasynaptisille alueille. Ei tiedetä vaikuttaako hermosolujen NMDAR:ien aktiivisuus tai toiminnan estyminen agonistien/antagonistien vaikutuksesta niiden liikkeeseen.


title: NMDA-reseptori

text: Munuaisissa NMDAR:ät ylläpitävät niiden normaalia toimintaa osallistumalla mm. niiden verisuoniston laajentumiseen/supistumiseen, Na takaisin ottoon ja virtsan erityksen säätelyyn vaikuttamalla mm. munuaiskerästen suodatusnopeuteen eli GFR-arvoon. Jatkuvan munuais-NMDAR:ien aktivaation on ehdotettu voivan johtaa munuaisten vajaatoimintaan ja kohonneeseen verenpaineeseen paikallisesti munuaisissa tai laajemmaltikin. Sydämessä NMDAR:illä on keskeinen rooli sen sähkötoiminnan säätelyssä.


title: NMDA-reseptori

text: Mm. nämä aineet sitoutuvat kilpailevasti GluN1-alayksikön glysiiniä tai D-seriiniä sitovalle alueelle estäen niiden sitoutumisen, ja sitten joko aktivoiden tai inaktivoiden reseptorin.


title: NMDA-reseptori

text: Agonisteja: (R)-HA-966, ACBC, ACPC, D-seriini, L-687,414.


title: NMDA-reseptori

text: Antagonisteja: 5,7-diklorokynureenihappo, ACEA-1021, CGP 61594, CNQX, DNQX, GV 150526, GV 196771A, kynureenihappo, L-683,344, L-683,560, L-701,324, ACPR (1-aminosyklopropaanikarboksyylihappo).


title: NMDA-reseptori

text: Mm. nämä aineet sitoutuvat kilpailevasti GluN2-alayksikön glutamaattia sitovalle alueelle estäen sen sitoutumisen, ja sitten joko aktivoiden tai inaktivoiden reseptorin.


title: NMDA-reseptori

text: Agonisteja: (1R, 3R)-ACPD, (2S, 1'R, 2'S)-CCG, L-glutamiinihappo, NMDA, homokinoliinihappo, tetratsolyyliglysiini, "trans"-ABCD.


title: NMDA-reseptori

text: Antagonisteja: ACPEB, CGP 37849, CGS 19755, CPP, CPP-eeni, D-AP7, LY235959, NPC 17742, NVP-AAM077, PBPD, PMPA, PPDA, SCZ-EAB-515, UBP141.


title: NMDA-reseptori

text: Eri NMDAR:ien ionikanavien sisälle voi Mg:n kaltaisesti kiinnittyä molekyylejä. Nämä ovat ei-kilpailevia antagonisteja eli ne estävät Ca virtausta soluun reseptorin lähialueen antagonistien pitoisuudesta riippuen. Näitä ovat mm. ditsosilpiini, fensyklidiini (PCP), ketamiini, memantiini, amantadiini, dekstrometorfaani (DXM), dekstrorfaani (DXO), efenidiini.


title: NMDA-reseptori

text: Nämä aineet ovat allosteerisia säätelijöitä, sillä ne sitoutuvat NMDAR:iin eri alueille kuin glutamaatti, glysiini tai D-seriini. Tiettyä, vain GluN2B:ssä, olevaa sitoutumisaluetta kutsutaan ifenprodiilin tai polyamiinien sitoutumisalueeksi, johon sitoutuvat antagonistisesti mm. CP-101,606, nylindriini, Ro 25-6981, spermidiini, spermiini, haloperidoli, ifenprodiili, eliprodiili.


title: NMDA-reseptori

text: Sinkki-ionit (Zn) salpaavat ei-kilpailevasti GluN2A- ja GluN2B-NMDAR:iä sitoutumalla näiden ATD:ihin.


title: NMDA-reseptori

text: Nämä ovat tarkemmin luokittelemattomia tai sitoutumispaikaltaan tuntemattomia ligandeja.


title: NMDA-reseptori

text: Antagonisteja: ilokaasu (sitoutumispaikka tuntematon, ilokaasu vaikuttaa muihinkin reseptoreihin kuin NMDAR:iin).


title: NMDA-reseptori

text: Ei-kilpailevia antagonisteja: 2-MDP, 2-MeO-difenidiini, 2-MeO-ketamiini (2-MK), 2-okso-PCE, 3-HO-PCE, 3-HO-PCP, 3-MeO-PCP, 3-MeO-PCPr, 3-MeO-PCPy, 4'-Me-PCP, 4'-Me-PCP, BnCP, N-etyylinorketamiini (N-EK), NPS-1506, PCEEA, PCMEA, PCMPA, PCMo (PCM), PCPr (NPPCA), PCiP (NIPPCA), TCPy, aptiganeeli, deksoksadrooli, difenidiini, etisyklidiini (PCE), lanikamiini, lefetamiini, metoksetamiini (MXE), metoksietisyklidiini (3-MeO-PCP), metoksydiini (4-MeO-PCP), rolisyklidiini (PCPy), tenosyklidiini, tiletamiini, etanoli (sitoutumispaikka tuntematon, etanoli vaikuttaa muihinkin reseptoreihin kuin NMDAR:iin). Lyijy (Pb, sitoutuu ehkä samaan kohtaan ATD:ssä kuin sinkki).


title: NMDA-reseptori

text: NMDAR-antagonisteja kuten ketamiinia käytetään kipua lievittävinä anestesia-aineina. Dekstrometorfaania käytetään yskänlääkkeenä.


title: NMDA-reseptori

text: NMDAR:ien liiallinen aktivoituminen johtaa eksitotoksisuuteen, joka osallistuu hermosolujen kuoleman viimeisiin vaiheisiin halvauksissa, ja sairauksissa kuten Parkinsonin, Alzheimerin, Huntingtonin ja ALS-tauti. Alzheimerin tautia hidastavana hoitona käytetään usein memantiinia, joka on NMDAR-antagonisti. Pääasiassa synapsien ulkoiset (ekstrasynaptiset) NMDAR:ät laukaisevat eksitotoksisen vaikutuksen monissa hermostoa rappeuttavissa sairauksissa. Synaptiset NMDAR:t suojaavat hermostoa ja niiden pieni määrä suhteessa ekstrasynaptisiin NMDAR:iin on hermostolle vahingollista.


title: NMDA-reseptori

text: NMDAR:ien alitoiminta on yksi teorioista skitsofrenian oireiden taustalla mm. hermostossa esiintyvän liiallisen dopamiinin lisäksi. Mm. NMDAR:ien koagonisteina toimivaa glysiiniä ja D-seriiniä, ja osittaisagonistina toimivaa D-sykloseriiniä on siksi kokeiltu hoitona skitsofrenian oireiden lievittämiseen lupaavin tuloksin.


title: NMDA-reseptori

text: NMDAR-antagonistien on esitetty toimivan lupaavana ja nopeavaikutteisena hoitona masennukseen ja kaksisuuntaisen mielialahäiriön masennnusjaksoihin. Antagonistit kuten ketamiini vaikuttavat suun kautta otettuna muutamassa tunnissa. Taas nykyisin käytetyt SSRI-masennuslääkkeet kuten fluoksetiini tehoavat vasta useiden viikkojen kuluttua säännöllisen käytön aloittamisesta.


title: NMDA-reseptori

text: Antagonistit vähentävät sydämen lyöntiheyttä ja rytmihäiriön riskiä, ollen siten mahdollinen hoitokeino NMDAR:iin liittyviin sydänsairauksiin. NMDAR-agonistit taas lisäävät kammiovärinäkohtauksen riskiä, sydämen oksidatiivista stressiä ja sydänlihassolujen autofagosytoosia.


title: NMDA-reseptori

text: NMDAR-agonistit ovat mahdollinen osteoporoosia hoitava ja ennalta ehkäisevä hoitokeino. Glutamaatin intraperitoniaaliset pistokset hiirillä ovat osoittaneet pistosten ylläpitävän luiden mineraalitiheyttä NMDAR välitteisesti.


title: NMDA-reseptori

text: Keho voi muodostaa vasta-aineita keskushermostonsa NMDAR:iä vastaan. Tätä autoimmuunisairautta kutsutaan NMDAR-vasta-aine aivotulehdukseksi. Sairaudessa vasta-aineet sitoutuvat NMDAR:iin solujen pinnoilla. Solut ottavat toimimattomat reseptorit sisäänsä ja seurauksena on NMDAR:ien vajaus. Noin 75% sairastuneista paranee, mutta 25% saa pysyviä oireita tai kuolee. Oireet ovat hermostollisia ja niihin voivat kuulua mm. vapina, hallusinaatiot ja kooma.


title: Kulti, kutistin kakarat

text: Kulti, kutistin kakarat () on vuonna 1989 ensi-iltansa saanut komediaelokuva. Se on Joe Johnstonin ensimmäinen ohjaustyö ja sen julkaisivat Walt Disney Pictures ja Silver Screen Partners III. Elokuva kertoo keksijästä, joka vahingossa kutistaa omat ja naapurin lapset ja heittää heidät roskien mukana takapihalle.


title: Kulti, kutistin kakarat

text: "Video-oppaassa" vuodelta 1994 Esko Rautakorpi piti tarinaa ennalta arvattavana mutta sanoi erikoistehosteiden pitävän mielenkiintoa yllä. Hän antoi elokuvalle kolme tähteä viidestä, mikä vastaa sanallista arviota ”hyvä”.


title: The Legend of Zeldan universumi

text: The Legend of Zelda -videopelisarjassa kuvattu kuvitteellinen universumi koostuu useista maista, joista yleisin on Hyrule. Videopelisarjan loi Shigeru Miyamoto.


title: The Legend of Zeldan universumi

text: Hyrule on Zelda-pelien keskeinen tapahtumapaikka. Monissa peleissä Linkin tehtävänä on sekä Prinsessa Zeldan että koko Hyrulen pelastaminen Ganonin vallan alta. Ensimmäisen Zelda-pelin jälkeen Hyrulen maailma on saanut lisää yksityiskohtia ja siitä on paljastunut uusia alueita. Monissa peleissä Hyrule sijoittuu eri aikakausille.


title: The Legend of Zeldan universumi

text: Zelda-peleistä neljä sijoittuu Hyrulen ulkopuolelle: ""; tapahtumapaikkana Koholint -saari, ""; Termina, ""; Labrynna ja ""; Holodrum. "The Wind Wakerissa" Hyrule on peittynyt veden alle, ja uutta valtakuntaa nimitetään "The Great Sea"ksi (suom. Suuri Meri). "Spirit Tracks"in ja "Four Sword Adventure"n Hyrule on nimestään huolimatta täysin eri paikka kuin sarjan muissa peleissä.


title: The Legend of Zeldan universumi

text: Ocarina of Timessa (ja ) Gerudot ovat varkauksistaan tunnettu ihmisheimo, jonka lähes kaikki jäsenet ovat naisia; Naboorun mukaan heimoon syntyy yksi miespuolinen jäsen kerran vuosisadassa. Miehestä tulee gerudojen kuningas. Ganondorf (myöhemmin Ganon) on ainoa tunnettu gerudojen kuningas. Heillä on pyöreät korvalehdet, toisin kuin hylialaisilla, ja tumma, ruskettunut iho, punaiset hiukset ja melko pitkä nenä. Gerudot ovat nopeaälyisiä, aggressiivisia ja tulisen kiivaita. He muistuttavat pukeutumisellaan arabeja. Mangassa he esiintyvät enemmänkin haaremi-tyylisinä henkilöinä.


title: The Legend of Zeldan universumi

text: Majora's Maskissa, joka sijoittuu Terminaan, Gerudot ovat enemmänkin merirosvoja kuin varkaita. Heidän kaikki jäsenensä ovat naisia ja he käyttäytyvät ja pukeutuvat samaan tyyliin.


title: The Legend of Zeldan universumi

text: Goronit ovat Kuolemanvuorella asustava, kiviä syövä kansa. Useimmat goronit ovat lihavia ja ohutraajaisia mutta muun muassa goronien johtaja Darunia on lihaksikas. Legend of Zelda: Majora's Maskin maailmassa, Terminassa, goronit asuvat kylmällä seudulla toisin kuin Hyrulelaiset versionsa. Peli on myös ensimmäinen jossa nähdään goron-lapsi. The Wind Wakerissa on joitain Goroneita, tällä kertaa kiertelevinä kauppiaina. Goronit saavat voimaa Kuolemanvuoren kuumasta lähdevedestä. "Twilight princessissä" Goronit ovat muokanneet Kuolemanvuoresta kaivoksen. Pelissä he rakastavat lämpimässä lähdevedessä istuskelua ja Sumopainin harrastamista. Legend of Zelda: Phantom Hourglassissa Goronit ovat erään saaren asukkeja.


title: The Legend of Zeldan universumi

text: Ihmisen kaltaiset hylialaiset ovat suippokorvaisia Hyrulen asukkaita. Kuninkaallinen perhe on perinteisesti hylialaista alkuperää ja myös monet muut Linkin kohtaamat, ystävälliset ihmisolennot ovat hylialaisia. Suippojen korvien sanotaan olevan merkkinä kuuliaisuudesta jumalille ja hylialaiset ovatkin uskonnollista ja legendoihin uskovaa kansaa. Heidän veressään virtaa magiaa ja jotkin heistä ovat voimakkaita taikureita. Kaikki Hyrulen ihmistä muistuttavat asukkaat eivät ole hylialaisia. Vain suippokorvaiset ja haltian olemuksen omaavat voivat olla hylialaisia. "The Wind Waker"issa hylialaiset ovat harvinaisia, ja suippokorvaisten tyttöjen kerrotaan joutuvan petolintujen nappaamiksi. Merkittäviä hylialaisia ovat muun muassa Link ja prinsessa Zelda.


title: The Legend of Zeldan universumi

text: Keiju on useissa Zeldoissa esiintyvä pieni olento, joka palauttaa kaikki Linkin elämäpisteet. Joissain Zeldoissa keijun voi vangita lasipurkkiin, josta se pystyy herättämään Linkin eloon tämän kuollessa.


title: The Legend of Zeldan universumi

text: Minishit ovat pienikokoinen, olemukseltaan ihmistä muistuttava rotu. Monet Hyrulen asukkaat kutsuvat olentoja nimellä "picori". Minishit ovat ihmisen peukalon kokoisia, ja tuovat pukeutumisellaan mieleen tontun. Minish-väki on saapunut Hyruleen toisesta maasta. "The Minish Cap"in mukaan picorien maan ja Hyrulen välille avautuu portti kerran sadassa vuodessa. Minish-väki taitaa magiaa, ja he ovat hyviä takomaan ja tekemään erilaisia käsitöitä. He ovat kiinnostuneita ihmisistä ja haluavat auttaa heitä. Oman kertomansa mukaan ihmisten tekeminen onnelliseksi tuo heille energiaa. Minish-väki näyttäytyy ihmisille harvoin ja kansanperinteen mukaan vain lapset voivat nähdä heitä.


title: The Legend of Zeldan universumi

text: Sheikahit ovat myös ihmisrotu. He muistuttavat suuresti hylialaisia, ollen näitä hieman kookkaampia. Perinteisesti sheikah tuntee ninjamaisia taitoja ja vannoo elämäntehtäväkseen kuninkaallisen perheen suojelemisen. Heidän elämästään tiedetään vain vähän. Merkittäviä sheikah-rodun edustajia ovat muun muassa Impa ja Sheik.


title: The Legend of Zeldan universumi

text: Zora on Zelda-peleissä yleisesti esiintyvä, vedessä asuva rotu. Alun perin vihamieliset zorat ovat muuttuneet myöhemmissä peleissä ystävällisiksi. "A Link to the Pastissa" zorien kuningas käy Linkin kanssa kauppaa rauhanomaisesti, muut zorat sylkevät Linkiä kohden tulipalloja. "Ocarina of Timessä" Link seikkailee zorien asuinsijoilla tavaten useita rodun edustajia, joista kuninkaantytär on erityisen ihastunut Linkin seurasta. "The legend of Zelda: Twilight Princessissä" Link sulattaa jäätyneen Zora järven. Sen jälkeen hänen pitää vielä pelastaa Zora Prinssi kuolleen Zora kuningattaren tahdosta. Kuolleen kuningattaren nimi on Rutela, ja hän on mahdollisesti Ocarina of Timessa esiintyneen Zoran Ruton jälkeläinen.Triforce (myös "The Golden Power" tai "The Golden Triforce", aiemmin suom. "Kolmivoima" tai "Triovoima") on kolmen jumalattaren luoma pyhä esine. Triforce koostuu kolmesta osasta, jotka voidaan erottaa toisistaan: Voiman Triforce, Viisauden Triforce ja Rohkeuden Triforce. Kolme osaa yhdessä muodostaa Hyrulen maailman mahtavimman taikaesineen. Esineellä on keskeinen osa monissa Zelda-sarjan peleissä.


title: The Legend of Zeldan universumi

text: Triforce on kolmen kolmion muodostama, kyljellään seisova kolmio. Kolmiulotteinen versio Triforcesta muodostuu kolmesta pyramidista. Triforcen muoto tulee japanilaisesta kulttuuriperinteestä ja toteuttaa Sierpinskin kolmion.


title: The Legend of Zeldan universumi

text: Kolme jumalatarta, Din, Nayru ja Farore, loivat Hyrulen maan, kasvit ja eläimet ja fysiikan lait. Jumalattaret nousivat taivaaseen ja jättivät jälkeensä kolme kultaista kolmiota. Din antoi kolmiolle Voiman, Nayru Viisauden ja Farore Rohkeuden. Voima liittyy punaiseen väriin, Viisaus siniseen ja Rohkeus vihreään väriin. Yhdessä kolmiot ovat kultainen entiteetti, joka edustaa kaikkea Hyrulessa esiintyvää voimaa, viisautta, rohkeutta ja magiaa. Triforce sijaitsee ulottuvuudessa, joka tunnetaan nimellä Golden Land, Kultainen maa tai Sacred Realm, Pyhä valtakunta.


title: The Legend of Zeldan universumi

text: Peleissä "" ja "" kerrotaan, että (yhdistettyyn) Triforceen koskevan henkilön toiveet toteutuvat. Triforce heijastaa koskettavan henkilön sydämessä olevia tunteita, olivatpa ne hyviä tai pahoja. "A Link to the Pastissa" Ganon muuttaa Triforcen avulla Kultaisen maan Pimeyden valtakunnaksi. "The Wind Wakerissa" Hyrulen kuningas Daphnes Nohansen Hyrule koskettaa Triforcea ja antaa Linkille ja Zeldalle voiman Ganonin voittamiseen.


title: The Legend of Zeldan universumi

text: "issä" Link etsii Rohkeuden Triforcen, yhdistää sen kahteen muuhun osaan ja herättää yhdistetyn Triforcen avulla Zeldan maagisesta unesta.


title: The Legend of Zeldan universumi

text: "A Link to the Past" antaa ymmärtää, että Triforce olisi elävä olento. "The Adventure of Linkissa" Linkiä seikkailun alussa rohkaiseva maaginen viesti saattaa olla Triforcen lähettämä. Muissa peleissä Triforce näyttäytyy elottomana, joskin voimakkaasti maagisena esineenä.


title: Kerstin Söderholm

text: Kerstin Söderholm (10. maaliskuuta 1897 Helsinki – 18. joulukuuta 1943 Småland, Ruotsi) oli suomalainen ruotsin kielellä kirjoittanut runoilija.


title: Kerstin Söderholm

text: Söderholmin vanhemmat olivat Åbo Akademin kansleri Karl Gustaf Söderholm ja Eva Öhberg.


title: Kerstin Söderholm

text: Kerstin Söderholm oli Suomen ruotsalaisen kirjailijaliiton hallituksen jäsen vuodesta 1927 ja liiton sihteeri 1930–1938. Hän toimi myös Svenska Pressenin sekä aikakauslehtien Nya Argus, Finsk Tidskrift, Quos ego ym. avustajana.


title: Lutkamarssi

text: Lutkamarssi on mielenosoituksen muoto, joka alkoi keväällä 2011 Kanadan Torontossa ja on myöhemmin levinnyt muihin maihin. Niin sanottu lutkaliike sai alkunsa, kun raiskauksista puhunut torontolainen poliisi Michael Sanguinetti sanoi, ettei naisten kannattaisi pukeutua ”kuin lutkat”. Suomessa ensimmäiset lutkamarssit järjestettiin 6. elokuuta 2011 Helsingissä, Turussa ja Tampereella. Kesällä 2011 lutkamarsseihin osallistui yli 8000 suomalaista.


title: Lutkamarssi

text: Toukokuussa 2012 Helsingin yliopiston sukupuolentutkimuksen oppiaine antoi lutkamarsseille Vuoden Kristiina -palkinnon.


title: Broughamin linna

text: Broughamin linna on keskiaikainen linna, joka sijaitsee noin 3 kilometriä kaakkoon Penrithin kylästä Cumbriassa Englannissa.


title: Broughamin linna

text: Linna rappeutui aikojen kuluessa, vaikka se olikin hyvässä kunnossa jonkin aikaa Lady Anne Cliffordin kuoleman jälkeen. Sen rauniot ovat inspiroineet maalari William Turneria ja runoilija William Wordsworthia.


title: Broughamin linna

text: Lowther- ja Eamont-jokien risteyspaikka on ollut helppo puolustaa ja se onkin ollut linnoitettu roomalaisten ajoista lähtien. Linnakkeen ympärille muodostui asutusta, jonka anglit nimesivät "Brougham"iksi, mikä tarkoittaa "kylää linnan lähellä". Vilhelm Punainen valloitti Cumbrian vuonna 1092 ja siirsi rajan Broughamista kauas pohjoiseen. Carlislen linna turvasi rajaa ja Broughamista kaakkoon sijaitsevat Applebyn ja Broughin linnat varmistivat viestiyhteyden Yorkshireen.


title: Broughamin linna

text: Vuonna 1203 Juhana Maaton antoi Westmorlandin paronikunnan Robert de Vieuxpontille, joka oli harvoja kuninkaalle uskollisia lordeja pohjoisessa Englannissa. Hän aloitti linnan rakentamisen todennäköisesti välittömästi. Henrik III takavarikoi Robertin pojanpojan omaisuuden vuonna 1264 ja linna päätyi avioliiton kautta paroni Robert Cliffordille, joka korvasi puuvallit kivisellä kehämuurilla.


title: Broughamin linna

text: Linnasta purettiin osa vuonna 1691, se pääsi huonoon kuntoon ja myytiin rakennustarvikkeiksi 1714


title: Muotimessut

text: Muotimessut on Helsingissä Helsingin Messukeskuksessa syksyisin järjestettävä muodin suurtapahtuma. Uudistetut Muotimessut järjestettiin ensimmäisen kerran vuonna 2009. Vuonna 2011 samanaikaisesti Muotimessujen kanssa järjestetään Kauneusmessut, Terveysmessut, Gold Silver Watch -korutapahtuma sekä Nordic Hair -hiustapahtuma.


title: Muotimessut

text: Vuonna 2010 tapahtumakokonaisuudessa vieraili yhteensä 44 627 kävijää. Tapahtumassa jaetaan Kultainen Vaatepuu -palkinto.


title: Muotimessut

text: Vuoden nuori suunnittelija -kilpailu on tarkoitettu suomalaisille vaatesuunnittelun opiskelijoille ja sitä on järjestetty vuodesta 1994 lähtien. Voittaja saa palkinnoksi Suomen Messusäätiön myöntämän 5 000 euron kannustinpalkinnon, oman osaston Muotimessuilta sekä oman sisääntulon Muotimessujen muotinäytöksistä. Kilpailun tavoitteena on kannustaa suomalaisia nuoria suunnittelijoita sekä tukea suomalaista vaatetusteollisuutta.


title: Nikolaus Hirschl

text: Nikolaus "Micki" Hirschl (20. maaliskuuta 1908, Wien, Itävalta – 10. lokakuuta 1991) oli itävaltalainen painija. Hän saavutti urallaan kaksi olympiapronssia Los Angelesin olympialaisissa 1932 sekä kreikkalais-roomalaisessa painissa että vapaapainissa yli 87 kg sarjassa. Hän edusti SC Hakoah Wieniä, ja oli 1930-luvulla seuran tunnetuin jäsen.


title: Nikolaus Hirschl

text: Nikolaus syntyi 1908 Wienissä juutalaiseen sukuun. Tuon ajan Itävallassa oli voimakasta juutalaisvaistaisuutta, ja Hirschl joutui nuorena hyökkäysten kohteeksi. Hän oli 20- ja 30-luvulla Itävallan parhaimpia painijoita ja hän voittikin kaksi olympiapronssia Los Angelesissa 1932. Vuoden 1932 makkabiadeissa hän voitti kreikkalais-roomalaisen painisarjan. Hän ei voinut osallistua Berliinin olympialaisiin 1936, sillä hän oli paennut Itävallasta 1934. Hän toimi useasti Hakoahin uimajaoston henkivartijana.


title: Arma 3

text: Arma 3 on Bohemia Interactiven kehittämä taktinen ammuntapeli, joka julkaistiin 12. syyskuuta 2013.


title: Arma 3

text: "Arma 3" sijoittuu lähitulevaisuuteen, jossa CSAT-niminen sotilasliitto on alkanut voimistua ja on taloudellisesti voimakkaampi kuin Nato.


title: Arma 3

text: Yksinpelikampanjassa pelaaja, alikersantti Ben Kerry, on mukana Nato:n rauhanturvausoperaatiossa Stratiksen saarella. Taloudellisien syiden takia NATO-joukot ovat lähdössä saarelta pois, sen seurauksena CSAT-joukot hyökkäävät NATO:n joukkoja vastaan ja pelaaja joutuu muiden eloonjääneiden kanssa taistelemaan selviytymisestä. Pelialueina ovat kaksi Välimerellä sijaitsevaa saarta "Altis" (290 km²) ja "Stratis" (20 km²). Altis on mallinnettu kreikkalaisen Límnoksen saaren pohjalta.


title: Arma 3

text:
Pelin alfaversio julkaistiin 5. maaliskuuta 2013. Betaversio julkaistiin 25. kesäkuuta ja lopullinen valmis peli julkaistiin 12. syyskuuta 2013.
Pelin kehityksen aikana kaksi Bohemia Interactiven työntekijää pidätettiin Kreikassa vakoiluepäiltyinä heidän ollessaan kuvaamassa sotilastukikohtaa.
"Arma 3" julkaistiin ilman yksinpelikampanjaa, joka julkaistiin jälkikäteen kolmessa osassa ilmaisena ladattavana lisäsisältönä. Ensimmäinen osa julkaistiin 31. Lokakuuta 2013.


title: Arma 3

text: Syyskuussa 2012 Iranin hallinto ilmoitti, että kaikki ARMA 3 -pelit on kielletty maassa.


title: Heinz Brandt

text: Heinz Brandt (11. maaliskuuta 1907 Charlottenburg – 21. heinäkuuta 1944 Rastenburg) oli saksalainen kenraalimajuri ja yksi niistä neljästä henkilöstä, jotka kuolivat niin sanotun heinäkuun 20. päivän salaliiton Adolf Hitleriä vastaan vuonna 1944 tekemässä salamurhayrityksessä.


title: Heinz Brandt

text: Heinz Brandt oli syntynyt Charlottenburgissa lähellä Berliiniä vuonna 1907. Hän liittyi Reichswehrin kadettikouluun vuonna 1925. Hänestä tuli luutnantti vuonna 1928. Brandt oli taitava ratsastaja ja voitti Berliinin olympialaisissa 1936 esteratsastuksesta olympiakultaa.


title: Heinz Brandt

text: Toisen maailmansodan aikana Brandt liittyi OKW:hen eli Wehrmachtin pääesikuntaan. OKW toimi toisessa maailmansodassa Saksan asevoimien ylimpänä johtona. OKW:n johtajana oli Wilhelm Keitel.


title: Heinz Brandt

text: Brandt haavoittui vakavasti heinäkuun 20. päivän salaliiton pommiattentaatissa, jonka tarkoituksena oli salamurhata Adolf Hitler. Claus von Stauffenbergin asettama pommi räjähti aivan Brandtin jalkojen juuressa. Brandt yritettiin pelastaa, mutta leikkausyritykset eivät auttaneet ja hän kuoli seuraavana päivänä 21. heinäkuuta 1944 Rastenburgissa Itä-Preussissa. Hitler ylensi Brandtin kuoleman jälkeen vielä kenraalimajuriksi.


title: Heinz Brandt

text: Vuonna 2008 ilmestyneessä heinäkuun 20. päivän salaliittoa käsittelevässä elokuvassa "Operaatio Valkyrie" Brandtia näytteli Tom Hollander.


Paviaaneja, punaviiniä ja puutarhanhoitoa: Esseitä ihmisen biologiasta on Seppo Turusen vuonna 2007 ilmestynyt kirja. Teos oli Tieto-Finlandia-ehdokkaana.


title: Paviaaneja, punaviiniä ja puutarhanhoitoa

text: Petter Portin kirjoitti "Luonnon tutkija" -lehden arvostelussaan, että maassa, jossa kolmannes väestöstä selittää elävää luontoa kehitysopin sijasta erilaisilla mystisillä uskomuksilla, Turusen kaltaista keskustelijaa ja tietokirjailijaa tarvitaan. Turunen varoittaa tieteellisen ajattelun korvaamisesta epätieteellisillä ajatusmalleilla, kuten uskolla niin sanottuun älykkääseen suunnittelijaan. Portin suositteli teosta kaikille, joita kiinnostaa biologian anti ihmiskäsitykselle sekä oman lajinsa ja maapallon tulevaisuudelle.


title: Günther Korten

text: Günther Korten (26. heinäkuuta 1898 Köln – 22. heinäkuuta 1944 Rastenburg) oli saksalainen kenraalieversti ja saksan ilmavoimien Luftwaffen esikuntapäällikkö. Korten haavoittui pahasti ja kuoli myöhemmin Adolf Hitleriä vastaan tehdyssä salamurhayrityksessä, jota kutsutaan nimellä heinäkuun 20. päivän salaliitto.


title: Günther Korten

text: Günther Korten syntyi vauraaseen perheeseen Kölnissä heinäkuussa 1898. Hänen isänsä oli Hugo Korten (1855–1931) ja äitinsä Marie Korten (1866–1942). Hänen isänsä työskenteli arkkitehtinä. Aiemmin Hugo Korten oli tienannut hyvin rakentamalla rautateitä Venäjällä ja sittemmin hänestä tuli yksi Ruhrin alueen hiilimagnaateista.


title: Günther Korten

text: Korten liittyi Saksan keisarillisen armeijan 34. tykistörykmenttiin 16-vuotiaana pian ensimmäisen maailmansodan syttymisen jälkeen. Joulukuusta 1914 alkaen hän oli sijoitettuna 8. pioneeripataljoonaan. Hänet ylennettiin luutnantiksi lokakuussa 1915, jonka jälkeen hänestä tuli komppanianpäällikkö. Korten palkittiin sodan aikana 1. ja 2. luokan rautaristeillä, rintamasotilaan kunniaristillä sekä vuoden 1918 haavoittumismerkillä.


title: Günther Korten

text: Sodan jälkeen Korten pysyi Weimarin tasavallan armeijan pioneerijoukoissa lokakuuhun 1927, jolloin hänet siirrettiin 6. tykistörykmenttiin. Versaillesin rauhansopimuksen mukaan Saksalla ei saanut olla ilmavoimia, mutta armeija alkoi luomaan ilmavoimille kehyksiä salassa. Hänen sijoituksensa alkoivat olla lähinnä nimellisiä, sillä hän kävi "urheilulentäjäkoulutuksen" 1925. Hän oli myös yksi niistä saksalaisista sotilaista, jotka saivat ilmasotakoulutusta Neuvostoliitossa, jossa hän erikoistui lentotiedusteluun ja ilmavalokuvaukseen. Koulutuksen jälkeen hänet siirrettiin 1. divisioonan alaiseen valokuvaustoimistoon joulukuussa 1929. Hänet ylennettiin kapteeniksi lokakuussa 1931.


title: Günther Korten

text: Hitler nousi valtaan tammikuussa 1933 ja natsijohto alkoi vauhdittamaan salassa pidetyn ilma-aseen kehittämistä todellisiksi ilmavoimiksi. Korten sai siirron erikoistehtäviin maavoimien päällikön toimistoon lokakuussa ja seuraavan vuoden huhtikuussa hän astui Luftwaffen palvelukseen. Ilmavoimien päällikkö valtakunnanmarsalkka Hermann Göring julkisti uuden Luftwaffen perustetuksi maaliskuussa 1935. Kortenin ura lähti nousuun ja hän sai ylennyksiä nopeaan tahtiin. Hän kävi esikuntaupseerikurssin ja siirtyi ilmailuministeriön palvelukseen elokuussa 1937. Anschlussin myötä Saksa liitti Itävallan alueisiinsa 1938 ja Korten siirrettiin Luftwaffen Itävallan komentajan esikuntapäälliköksi.


title: Günther Korten

text: Saksa hyökkäsi Puolaan syyskuussa 1939. Korten pysyi yhä Itävallassa Luftflotte 4:n esikuntapäällikkönä, mutta seuraavana vuonna hän osallistui Ranskan valtaamiseen ja taisteluun Britanniasta Luftflotte 3:n esikuntapäällikkönä. Hänet ylennettiin kenraalimajuriksi 19. heinäkuuta 1940. Tammikuussa 1941 hänet siirrettiin takaisin Luftflotte 4:n, joka oli lähdössä osallistumaan operaatioihin Balkanille. Saksa hyökkäsi Neuvostoliittoon kesäkuussa 1941. Korten siirrettiin itärintamalle seuraavan vuoden elokuussa. Hän sai komentoonsa I lentoarmeijakunnan, josta muodostettiin Stalingradin taistelun ajaksi Luftwaffenkommando Don, joka sai vanhan nimensä takaisin Saksan hävittyä taistelun. Kesäkuussa 1943 hänestä tuli Luftflotte 1:n komentaja.